שנות ה-30 של המאה ה-20

[ממוזער|400px|'''משמאל למעלה, עם [כיוון השעון:** תצלומה הנודע של [[דורותיאה לאנג]], [[אם נודדת]], המציג את חסרת הבית פלורנס אוונס תומפסון וממחיש את ההשפעות של [[השפל הגדול]], בשל תנאי בצורת קיצוניים התחוללו במהלך העשור סערות אבק ב[[אמריקה הצפונית]] אשר כונו "[[אגן האבק]]", נחתים יפנים ב[[הקרב על ווהאן|קרב על ווהאן]] שנערך במסגרת [[מלחמת סין–יפן השנייה]] (1938), ב-1932 הטייסת [[אמיליה ארהארט]] הופכת לאישה הראשונה שחצתה את האוקיינוס האטלנטי בטיסת יחיד, הרודן הגרמני [[אדולף היטלר]] והמפלגה הנאצית חותרים [[הסדר החדש|להקים מערכת פוליטית, מדינית, כלכלית וחברתית חדשה של הגמוניה גרמנית נאצית מוחלטת באירופה]] שהגיעה לשיאה ב-1939 עם [[פלישת גרמניה הנאצית לפולין]], מהלך שהוביל לפרוץ מלחמת העולם השנייה, ספינת האוויר הגרמנית [[הינדנבורג (ספינת אוויר)|הינדנבורג]] נשרפה לחלוטין בעת ניסיון נחיתה בניו ג'רזי שבארצות הברית - באסון נהרגים 36 בני אדם וכתוצאה מהאסון הסתיים העידן של ספינות האוויר כאמצעי תחבורה עיקרי, המנהיג ההודי [[מהאטמה גנדי]] בעת [[צעדת המלח|מצעד המחאה על מונופול המלח]] (מרץ 1930)]]

**שנות ה-30 של המאה ה-20** היו ה[[עשור]] הרביעי של [[המאה ה-20]], החלו ב-[[1 בינואר]] [[1930]] והסתיימו ב-[[31 בדצמבר]] [[1939]].


במהלך שנות השלושים, מדינות העולם ניסו להיחלץ מהמשבר הכלכלי והפוליטי העולמי, שפרץ בסוף [[שנות ה-20 של המאה ה-20|שנות ה-20]]. המשבר הוביל לקריסת המערכת הפיננסית הבינלאומית, אשר החלה עם [[קריסת וול סטריט 1929|קריסת שוק המניות ב-1929]]. לנפילה הכלכלית שלאחר מכן, אשר זכתה לכינוי [[השפל הגדול]], היו השפעות חברתיות טראומטיות ברחבי העולם, אשר הובילו לעלייה מהותית ב[[עוני]] וה[[אבטלה]] ברחבי העולם, ובמיוחד ב[[ארצות הברית]], וכמו גם ב[[רפובליקת ויימאר|גרמניה]], אשר עוד מלפני כן התקשתה לשלם פיצויים על [[מלחמת העולם הראשונה]]. [[אגן האבק]] בארצות הברית החריף את המשבר הכלכלי. נשיא ארצות [[פרנקלין דלאנו רוזוולט|פרנקלין רוזוולט]], אשר נכנס לתפקיד ב-1933, החל רפורמות חברתיות רחבות היקף ואת תוכניות התמריצים "[[ניו דיל]]" בתגובה למשבר הכלכלי. פריצת [[מלחמת העולם השנייה]] בשנת [[1939]] הובילה לסיום המיתון העולמי.


בעקבות [[עלייתו של אדולף היטלר לשלטון]] והפיכתה של [[המפלגה הנאצית]] למפלגה החוקית היחידה במדינה במהלך שנת 1933, גרמניה החלה בחקיקת [[חוקי נירנברג|חוקים]] שהפלו את [[יהודים|האוכלוסייה היהודית]] ומיעוטים אתניים אחרים. גרמניה בחרה לאמץ מדיניות חוץ תוקפנית, השתלטה מחדש על חבל הריין (1936), [[אנשלוס|סיפחה את אוסטריה (1938)]] ואת [[ועידת מינכן|חבל הסודטים (1938)]], כאשר לאחר מכן גרמניה [[פלישת גרמניה הנאצית לפולין|פלשה לפולין (1939)]] והובילה לפרוץ [[מלחמת העולם השנייה]] לקראת סוף העשור. כמו כן, איטליה המשיכה במדיניות החוץ האגרסיבית שלה, והביסה את ההתנגדות הלובית (1932) לפני שהיא [[המלחמה האיטלקית-אתיופית השנייה|פלשה לאתיופיה (1936)]] ולאחר מכן ל[[הפלישה האיטלקית לאלבניה|אלבניה (1939)]]. הן גרמניה והן איטליה הפכו מעורבות ב[[מלחמת האזרחים בספרד]], ותמכו בלאומנים בראשות [[פרנסיסקו פרנקו]] שבסופו של דבר ניצחו נגד הרפובליקנים שנתמכו על ידי ברית המועצות. [[מלחמת האזרחים הסינית]] הופסקה לאחר שה[[קוומינטנג]] ו[[המפלגה הקומוניסטית של סין|המפלגה הקומוניסטית הסינית]] הקימו חזית מאוחדת שנייה על מנת להילחם ביפן במסגרת [[מלחמת סין–יפן השנייה|מלחמת סין-יפן השנייה]]. סכסוכים בולטים נוספים אך קטנים יותר שהתרחשו במהלך העשור כללו בין היתר את [[תקרית לטיסיה|מלחמת קולומביה-פרו (1932–1933)]], [[מלחמת הצ'אקו|מלחמת צ'אקו (1932–1935)]] ו[[מלחמת ערב הסעודית-תימן (1934)]] , וכן סכסוכים פנימיים [[המהפכה החוקתית בברזיל|בברזיל (1932)]], אקוודור (1932), אל סלבדור (1932), [[מלחמת האזרחים באוסטריה|אוסטריה (1934)]], [[המרד הערבי הגדול|ובמנדט הבריטי מטעם חבר הלאומים על פלשתינה (1936–1939)]].


בין השנים 1930 עד 1933 התקיים [[הרעב הסובייטי (1932–1933)|רעב המוני כבד בברית המועצות]] אשר גרם למותם של בין 5.7 עד 8.7 מיליון בני אדם. רעב המוני כבד בהיקף דומה התרחש גם בסין בין השנים 1936 עד 1937 והוא גרם למותם של בסביבות 5 מיליון בני אדם. [[השיטפונות בסין (1931)|השיטפונות בסין ב-1931]], אשר היו אסון הטבע הקטלני ביותר בהיסטוריה האנושית, גרמו למותם של בין 422,499 עד 4,000,000 בני אדם. רעידות אדמה גדולות בעשור זה כוללות את רעידת האדמה בקווטה משנת 1935 (בה מתו בסביבות 30 אלף –60 אלף בני אדם) ו[[רעידת האדמה בארזינג'אן (1939)|רעידת האדמה בארזינג'אן ב-1939]] (בה מתו בסביבות 32 אלף בני אדם).


[[הגל הראשון של הפמיניזם]] הצליח להוביל לכך ש[[זכות בחירה לנשים|נשים קיבלו את הזכות לבחור]] בדרום אפריקה (1930), בברזיל (1933) ובקובה (1933).


במהלך שנות השלושים ה[[טלוויזיה]] החלה לראשונה להפוך לאמצעי תקשורת המונים טרנספורמטיבי בעולם המערבי, כאשר במהלך אותה התקופה החלו גם שידורי הטלוויזיה הציבוריים הראשונים ברחבי העולם. בנוסף, התקדמות טכנולוגית מרכזית נוספת במהלך העשור הייתה [[מנוע סילון|מנוע הסילון]], כאשר הטיסה של מטוס הסילון הראשון בעולם, ה[[היינקל He 178]], התקיימה במהלך שנת 1939. מנוע הסילון יהווה את הבסיס להתקדמות המואצת הן בטיסות המסחריות והן בתעופה הצבאית במהלך העשורים הבאים.

במהלך שנות ה-30 גדלה אוכלוסיית העולם מ-2.05 ל-2.25 מיליארד בני אדם. בסך הכל היו במהלך העשור כ-750 מיליון לידות וכ-550 מיליון מקרי מוות ברחבי העולם.

ה[[דור]] שנולד בשנות ה-30 (יחד עם ילידי ילדי המחצית השנייה של [[שנות ה-20 של המאה ה-20|שנות ה-20]] וילדי המחצית הראשונה של [[שנות ה-40 של המאה ה-20|שנות ה-40]]) מכונה [[הדור השקט]].

==אירועים עולמיים==
=== מלחמות בינלאומיות ===
[[קובץ:Kamp-wrzes22-anim.gif|150px|ממוזער|פרוץ **מלחמת העולם השנייה**: עד תחילת אוקטובר 1939 גרמניה וברית המועצות השתלטו על כל [[פולין]] בהתאם לחלקו החסוי של [[הסכם ריבנטרופ–מולוטוב]]]]
* 1931: **תקרית מוקדן** - מבצע [[דגל כוזב]] שמתוכנן על ידי אנשי [[הצבא היפני הקיסרי]] כתירוץ [[הפלישה היפנית למנצ'וריה|לפלוש]] ל[[מנצ'וריה]] ולכבוש אותה מידי [[הרפובליקה הסינית (1912–1949)|הרפובליקה הסינית]]. בעקבות הפלישה, מייסדת [[האימפריה היפנית|יפן]] במנצ'וריה את מדינת [[מנצ'וקוו]] שכפופה מעשית ליפן.
*1932: **תקרית שאנגחאי** - עימות צבאי נוסף שיוזמת [[האימפריה היפנית]] כנגד [[הרפובליקה הסינית (1912–1949)|הרפובליקה הסינית]] בתוך שנים ספורות, בניסיון להגדיל את היקף השטחים הכבושים מידי סין. העימות נגמר בהפיכת [[שאנגחאי]], [[סוג'ואו]] וקונשאן הסיניות לערים [[שטח מפורז|מפורזות]] ללא נוכחות צבאית סינית.
*1933-1932: **מלחמת קולומביה-פרו** - מלחמת [[סכסוך גבול]]ות שפורצת בין [[קולומביה]] ל[[פרו]] ב-[[1 בספטמבר|1 לספטמבר]] [[1932]], ומסתיימת בניצחון של קולומביה.
* 1935-1932: **מלחמת הצ'אקו** - מלחמה שפורצת בין [[בוליביה]] ל[[פרגוואי]] ב-[[15 ביוני|15 ליוני]] 1932, על השליטה באזור הצ'אקו ב[[דרום אמריקה]]. מלחמה זו מכניסה את שתי המדינות לקשיים רבים שמורגשים גם בעשרות השנים שלאחר מכן.
* 1934: **מלחמת ערב הסעודית-תימן** - [[אבן סעוד]], מלכה של [[ערב הסעודית]], מכריז מלחמה על [[תימן]] בשל סירובה לקבל את הסיפוח הסעודי של חבל [[עסיר]]. בשנת [[1937]] חותם אבן סעוד על [[הסכם שלום]] עם תימן, ומשיב לה חלק מהשטחים שנכבשו במלחמה.
*1936-1935: **המלחמה האיטלקית-אתיופית השנייה** - מלחמה [[אימפריאליזם|אימפריאליסטית]] אותה יוזמת [[איטליה הפשיסטית]] כנגד [[האימפריה האתיופית]] החלשה ממנה, מדינה החברה ב[[חבר הלאומים]], תוך התרסה בפני מעצמות [[העולם המערבי|המערב]], וביצוע [[פשע מלחמה|פשעי מלחמה]], [[טבח]] באזרחים, ושימוש ב[[נשק כימי]] כ[[גז חרדל]]. לאחר כיבושה של אתיופיה מוכרזת הקמת "[[מזרח אפריקה האיטלקית]]" שכוללת את [[סומליה]] [[אריתריאה]] ו[[אתיופיה]]. מעצמות המערב מגיבות ב[[אמברגו|חרם מסחרי]] על איטליה.
* 1945-1937: **מלחמת סין–יפן השנייה** - מלחמה נוספת בין [[הרפובליקה הסינית]] לבין [[האימפריה היפנית]], פורצת ב-[[7 ביולי]] בשנת [[1937]], כחלק מתוכנית אסטרטגית של [[הצבא היפני הקיסרי]] להשתלטות על חלקים נרחבים במזרח [[אסיה]] ובאגן [[האוקיינוס השקט]]. המלחמה רצופה במעשי טבח, פשעי מלחמה והפצצות אוויריות מאסיביות וחסרות הבחנה על ריכוזי אוכלוסייה שביצעו היפנים בסינים.
*1939: **מדיניות החוץ התוקפנית של מדינות הציר** - בתור חודשים ספורים מתבצעות כמה פעולות אגרסיביות מצד [[גרמניה הנאצית]] ו[[איטליה הפשיסטית]]. גרמניה הנאצית מספחת את [[קלייפדה|ממל]] מ[[ליטא]], לאחר שמאיימת בשימוש ב[[כוח צבאי]], וליטא מוסרת להם את השטח ללא שפיכות דמים. לאחר הצלחה זו ממשיכה גרמניה במדיניות החוץ האגרסיבית וכובשת את [[צ'כיה]]. במקביל, פולשת איטליה הפשיסטית ל[[אלבניה]] וכובשת אותה. בחודשים הללו מעצמות המערב הגיבו לפעולות הפלישה הללו ב[[בין שתי מלחמות העולם#מדיניות הפיוס של המערב כלפי גרמניה|מדיניות פיוס]].
*1939: **מלחמת הגבול הסובייטית-יפנית** - מלחמה בין [[ברית המועצות]] ל[[האימפריה היפנית|אימפריה היפנית]], שמסתיימת בניצחון סובייטי מכריע, ששם קץ לשאיפות ההתפשטות של יפן במזרח ברית המועצות, וגורם לחתימת הסכם [[שביתת נשק]] ונייטרליות בין שני הצדדים.
* **מלחמת העולם השנייה** פורצת ב-1 בספטמבר 1939 כאשר [[פלישת גרמניה הנאצית לפולין|גרמניה הנאצית פלשה לפולין]].

:* 1939: **המערכה בפולין** - לאחר החתימה על [[הסכם ריבנטרופ–מולוטוב]], פורצת מתקפה מתואמת של [[גרמניה הנאצית]] ו[[ברית המועצות]] על [[פולין]], ולאחר כחודש כובשות גרמניה וברית המועצות את כל פולין. במהלך מערכה זו, מכריזות [[הממלכה המאוחדת|בריטניה]] ו[[צרפת]] מלחמה על גרמניה, כחלק מהתחייבות של הברית שלהן מול פולין.
:*1940-1939: **מלחמת החורף** - מערכה צבאית בין [[ברית המועצות]] לבין [[פינלנד]] שמתחילה כאשר [[הצבא האדום]] ביים תקרית ירי ליד הגבול הפיני כדי לתרץ פלישה לפינלנד.

=== הסכמים ומשברים בין-יבשתיים ===
* 1931: **חוק וסטמינסטר** - תחילתו של תהליך של חיזוק הדרגתי של ה[[עצמאות]] של [[אוסטרליה]], [[ניו זילנד]], [[קנדה]], [[אירלנד]] ו[[דרום אפריקה]] - מ[[הממלכה המאוחדת]].
*1935: **ביטול חוזה ורסאי** - לאחר שהחוזה לא מכובד על ידי [[גרמניה]] עוד מתחילתו, [[אדולף היטלר|היטלר]] מבטל את החוזה באופן גלוי בשנת [[1935]], כאשר מורה באופן פומבי על [[חימוש]] גרמניה.
*1936: **ציר רומא-ברלין** - הסכם בין [[איטליה הפשיסטית]] לבין [[גרמניה הנאצית]], החולקות [[משטר טוטליטרי]] דומה. ההסכם הוא ניסיון ליצירת חזית אחידה מול [[ברית המועצות]]. עם הצטרפות [[האימפריה היפנית|יפן]] לברית, בחתימת [[ההסכם התלת-צדדי]] בשנת [[1940]], מכונה הברית "ציר רומא-[[ברלין]]-טוקיו".
*1938: **ועידת מינכן** - הוועידה מתקיימת בעיר [[מינכן]], בין [[אדולף היטלר]] ([[פיהרר]] גרמניה הנאצית), [[נוויל צ'מברלין]] ([[ראש ממשלת בריטניה]]), [[אדואר דאלאדיה]] ([[ראש ממשלת צרפת]]) ו[[בניטו מוסוליני]] (שליטה של איטליה הפשיסטית), ומביאה להסכם מינכן, בו נקבע סיפוחו לגרמניה של [[חבל הסודטים]] שב[[צ'כוסלובקיה]]. בחתימת ההסכם לא משתתפים נציגים כלשהם מממשלת צ'כוסלובקיה.
***בריחת המוחות של שנות ה-30** - העשור מאופיין ב[[הגירה]] המונית של אנשי מדע ותרבות מ[[אירופה]] ל[[ארצות הברית]], בעיקר של יהודים שמהגרים בעקבות עליית ה[[אנטישמיות]], ביניהם [[אלברט איינשטיין]], [[ולטר גרופיוס]] ו[[אנריקו פרמי]].
***פרישה מחבר הלאומים** - לאורך העשור פורשות מדינות שונות מחבר הלאומים, לרוב בעקבות אי הסכמות פוליטיות, מהלך שממחיש חלק מחולשתו של הארגון. המדינות הפורשות בעשור זה: [[האימפריה היפנית|יפן]] (1933), [[גרמניה הנאצית|גרמניה]] (1933), [[פרגוואי]] (1935), [[גואטמלה|גואטמאלה]] (1936), [[ניקרגואה]] (1936), [[הונדורס]] (1936), [[אל סלוודור]] (1937), [[איטליה הפשיסטית|איטליה]] (1937), [[אנשלוס|אוסטריה]] (1938), [[צ'ילה]] (1938), [[ונצואלה]] (1938), [[פרו]] (1939), [[הונגריה]] (1939), [[ספרד]] (1939).

=== קולוניאליזם ואימפריאליזם ===
[[קובץ:Italienska områden 1939.PNG|שמאל|ממוזער|150px|האימפריה האיטלקית ב-1939]]
* 1932: **מנצ'וקוו** - [[האימפריה היפנית]] כובשת את [[מנצ'וריה]].
* 1936: **אתיופיה הכבושה** - [[איטליה הפשיסטית]] כובשת את [[אתיופיה]].
*1936: **מנגז'יאנג** - [[האימפריה היפנית]] כובשת חלקים מצפון [[סין (אזור)|סין]], ומייסדת שם מדינה עם [[ממשלת בובות]].
*1938: **אנשלוס** - [[גרמניה הנאצית]] [[סיפוח|מספחת]] את [[אוסטריה]], בניגוד גמור ל[[הסכם ורסאי]].
*1939: **הפרוטקטורט של אלבניה** - [[איטליה הפשיסטית]] כובשת את [[אלבניה]].
*1939: **הפרוטקטורט של בוהמיה ומוראביה** - [[גרמניה הנאצית]] כובשת את [[צ'כיה]] ומספחת את [[קלייפדה|ממל]] מ[[ליטא]]. כתוצאה מכך, במקביל [[ממלכת הונגריה]] כובשת את מחוז [[זקרפטיה]] מידי [[צ'כוסלובקיה|צ'כוסולבקיה]].
*1939: **חלוקת פולין** - גרמניה הנאצית ו[[ברית המועצות]] כובשות ומחלקות ביניהן את [[פולין]].

=== דה-קולוניזציה והשגת עצמאות ===
*[[ערב הסעודית]] (1932), [[עיראק]] (1932), [[ניקרגואה]] (1933), [[הפיליפינים]] (1935), [[אירלנד|הרפובליקה של אירלנד]] (1937).
=== תופעות בינלאומיות נוספות ===
* **זכות בחירה לנשים**: [[דרום אפריקה]] (1930), [[יוון]] (1930), [[טורקיה]] (1930), [[הרפובליקה הספרדית השנייה|ספרד]] (1931), [[פורטוגל]] (1931), [[סרי לנקה]] (1931), [[תאילנד]] (1932), [[ברזיל]] (1932), טורקיה (1934), [[קובה]] (1934), [[בורמה]] (1935), [[הפיליפינים]] (1937), [[בוליביה]] (1938), [[אוזבקיסטן]] (1938), [[בולגריה]] (1938), [[אל סלוודור]] (1939)


==כלכלה==
[[קובץ:UnemployedMenHopTrain.jpg|240px|ממוזער|בארצות הברית שיעורי האבטלה הגבוהים גרמו לכך שכמות גדולה של מובטלים השתמשו ברכבות משא על מנת לחפש עבודה בערים שונות ברחבי ארצות הברית]]
[[קובץ:Lange-MigrantMother02.jpg|שמאל|ממוזער|200px|תמונה של הצלמת [[דורותיאה לאנג]] בשם "[[אם נודדת]]" (מרץ [[1936]]). במרכז התמונה פלורנס אוונס תומפסון, אם אמריקנית לשבעה בת 32 שנודדת עם משפחתה בדרכים לאחר שאיבדה את ביתה ופרנסתה]]
* 1929: **השפל הגדול** - [[משבר כלכלי]] כלל עולמי, שמתחיל ב[[ארצות הברית]] בשנת [[1929]] ונמשך עד סוף שנות השלושים. המשבר קשה ורב השפעות, במיוחד ב[[צפון אמריקה]] וב[[אירופה]]. השפל מערער את היציבות הפוליטית במדינות רבות, ונחשב לאחד הגורמים שזירזו את פרוץ [[מלחמת העולם השנייה]]. שיאו של השפל הגדול בשנת [[1932]], כאשר [[מדד דאו ג'ונס]] יורד אל מתחת ל-42 נקודות, 11% מהערך שהיה לו פחות משלוש שנים קודם לכן.
*1930: **רפובליקת בננות** - לאורך כל תחילת [[המאה ה-20]], מתערבים [[תאגיד]]י [[פרי|פירות]] במשטרים ב[[אמריקה המרכזית]]. שיאה של ה[[תופעה]] בעשור זה היא ב[[הונדורס]], בה נקבע ממשל לאחר לחץ של תאגידי הפירות וממשל ארצות הברית: בתחילת העשור ממשל זה מדכא באלימות מרד אלים של פועלי ה[[בננה|בננות]], שהתאחדו תחת המפלגה ה[[קומוניזם|קומוניסטית]] המקומית.
*1932-1930: **הסכמי סחר חופשי במערב אירופה** - בשנת [[1930]] חותמות [[דנמרק]], [[שוודיה]], [[נורווגיה]] ו[[הולנד]] על 'הסכם אוסלו', לפיו עליהן להתייעץ יחד לפני שיחליטו על הגבלות כלשהן לסחר ביניהן. בשנת [[1932]] חתמו הולנד, [[בלגיה]] ו[[לוקסמבורג]] על [[בנלוקס#היסטוריה|הסכם אוצ'י]] שמתחיל מגמה של הפחתת [[מכס]]ים בין המדינות.
*1930: **חוק המכסים סמוט-האולי** - חוק שנחתם על ידי [[נשיא ארצות הברית]] [[הרברט הובר]] במהלך [[השפל הגדול]], במטרה להגדיל את הכנסות הממשל ולהגן על התוצרת התעשייתית ועל התוצרת ה[[חקלאות|חקלאית]] של ארצות הברית. החוק מוביל ל[[השפל הגדול: תקופת הובר#חוק המכסים סמוט-האולי|מלחמת מכסים]] בין מדינות שונות בעולם, ומחליש בפועל את החקלאות האמריקאית, אשר לא מצליחה להתחרות בתוצרת הזולה של מדינות אחרות, ובראשן [[ברית המועצות]], וחווה בתוך שנתיים ירידה של 61% ב[[יצוא|ייצוא]].
*1932-1931: **ההעדפה האימפריאלית**  - על רקע השפל הגדול, מכוננת [[האימפריה הבריטית]] [[הוועידה הכלכלית של האימפריה הבריטית|ועידה כלכלית של האימפריה הבריטית]]  ומחליטה על מדיניות מכסים שתיתן העדפה ברורה לטריטוריות השייכות לאימפריה עם מדיניות [[מכס]] קשוחה לכל השאר.
*1933-1932: **הקולקטיביזציה של סטלין** - ה[[קולקטיביזציה]] הכפויה שמנהיג שליט [[ברית המועצות]], [[יוסיף סטלין]], כשחלק מ[[תוכנית חומש (ברית המועצות)|תוכנית החומש]], גורמת ל[[רעב המוני]] באזורים רבים והביאה למותם של מיליונים רבים בשנים [[1932]] ו-[[1933]], במיוחד באגן ה[[וולגה]] התחתון ב[[אוקראינה]] ([[הולודומור]]). תיאורים שונים מספרים שהרעב הביא אנשים לכדי [[קניבליזם]].
*1937-1932: **השנים הטובות של גרמניה** - גרמניה תחת הנהגתו של היטלר מתחזקת כלכלית. משנת 1932 ועד שנת [[1937]] ירדה כמות המובטלים מלמעלה משישה מיליון מובטלים לפחות ממיליון, והתוצר הלאומי הגולמי עלה ב-107 אחוז.
*1934: **חוק הבנקאות בשווייץ** - על רקע לחצים מצד ה[[גרמניה הנאצית|נאצים]] לספק מידע פיננסיים על [[נכס]]יהם של [[יהודים]], [[שווייץ]] מחליטים לחוקק את חוק הבנקאות הקובע את ה[[סודיות]] ה[[בנק]]אית כעיקרון בסיסי, והפרתה כ[[עבירה פלילית]]. החוק מביא לפריחתה של שווייץ, המחזקת את תדמיתה כמדינה שאפשר לסמוך עליה, ולהפקיד כספים בתחומה ללא חשש.
*1935: **תעלת פנמה** - בניית סכר מאדן בתעלה מחזקת את הפיכתה של התעלה למרכיב חיוני בהגדלת [[נתיבי הסחר]] הבינלאומיים.
*1938: **רפורמות הכלכליות של מקסיקו** - [[מפלגה|מפלגת]] PRI, ששולטת לבדה ב[[מקסיקו]], מנחילה [[רפורמה|רפורמות]] אשר מחזקות משמעותית את [[כלכלה|כלכלת]] מקסיקו. רפורמות אלו, על פני השטח, היו בעלות דימוי [[סוציאליסטים|סוציאליסטי]] מובהק, כאשר במסגרתן [[הלאמה|מלאימה]] מקסיקו את חברות ה[[נפט]], מחלקת מחדש את הקרקע ומחזקת את מעמדם של [[חקלאי]]ם ו[[פועלים]], אולם במקביל מנסה מקסיקו לחזק גם סממנים [[קפיטליזם|קפיטליסטים]] מסוימים, כמו שיתופי פעולה עם [[תאגיד]]ים זרים ה[[השקעה|משקיעים]] במדינה ופותחים בה סניפים, ובלבד שאלו מתקיימים תחת פיקוח ממשלתי.
***צווארון לבן** - המונח נתבע לראשונה על ידי [[אפטון סינקלר]] במטרה לתאר את התופעה המתגברת ב[[המערב|מערב]] של משרות מודרניות בתחומי ה[[פקיד]]ות, ה[[אדמיניסטרטור|אדמיניסטרציה]] וה[[ניהול]]. התרחבות מגמת התעסוקה הזו מתרחשת ב[[ארצות הברית]] על רקע התגבשות האיגודים התעשייתיים הגדולים במהלך העשור.
***גילוי הנפט במפרץ הפרסי** - כחלק מ[[נפט#היסטוריית הנפט|הרחבת חיפושי הנפט ברחבי העולם]], מתגלים לאורך העשור מרבצי [[נפט]] ב[[בחריין]], ב[[קטר (מדינה)|קטר]], ב[[ערב הסעודית]] ו[[היסטוריה של איחוד האמירויות הערביות#תחילת עידן הנפט|באיחוד האמירויות]]. גילוי זה יוצר שינויים מרחיקי לכת במעמדן, בכלכלתן ובאופיין של מדינות אלו, כך למשל, בזכות ההון האדיר שזורם לערב הסעודית, [[היסטוריה של ערב הסעודית#המאה ה-20|מקיימת המדינה בתקופה זו]] שירותי [[חינוך]], [[בריאות]] ו[[רווחה]] מבלי לגבות [[מיסים]] מתושביה.

=== התרחשויות כלכליות נוספות ===
**חברות בולטות שהוקמו בעשור זה:** [[אמריקן איירליינס]] (1930), [[פורשה]] (1931), [[ניסאן]] (1932), [[זיפו]] (1933), National Comics (כיום [[DC קומיקס]]) (1934), [[פוקס המאה ה-20]] (1934), [[מורגן סטנלי]] (1935), [[טויוטה]] (1937), [[פולקסווגן]] (1937), [[סמסונג]] (1938), [[נורת'רופ|נורת'רופ קורפוריישן]] (1939), [[מיג]] (1939), [[סוחוי]] (1939), [[היולט פקארד]] (1939).


== סכסוכים פנימיים ותמורות פוליטיות ==
=== אירופה ===
אחד המהלכים הפוליטיים המשמעותיים והמזוהים ביותר עם עשור זה באירופה, הוא התחזקותם של ה[[נאציזם|נאצים]] ב[[רפובליקת ויימאר|גרמניה]], ובמדינות נוספות. מגמה זו היא גורם מפתח בתחילתה של [[מלחמת העולם השנייה]] בסוף העשור, ול[[השואה|שואה]] שסימניה הראשונים החלו במהלך העשור.

==== גרמניה ====
* 1933: **עלייתו של אדולף היטלר** - על רקע [[המשבר הכלכלי העולמי (1929)|המשבר הכלכלי העולמי]], נבחר [[אדולף היטלר|היטלר]] כ[[קנצלר גרמניה]] בראש [[המפלגה הנאצית]]. בשנה לאחר מכן, עם פטירתו של [[נשיא גרמניה|הנשיא]] [[פאול פון הינדנבורג|פון הינדנבורג]], מאחד היטלר את סמכויות ראשי המדינה והופך ל[[פיהרר]].
* 1933: **מחנה הריכוז דכאו** - הקמתו של [[מחנה ריכוז|מחנה הריכוז]] ה[[גרמניה הנאצית|נאצי]] הראשון, ששימש כ[[אב טיפוס|אב-טיפוס]] למחנות הבאים. דכאו מתוכנן להיות "[[מחנה הריכוז]] הראשון של [[אסיר פוליטי|אסירים פוליטיים]]", אולם בפועל שימושיו היו מגוונים. בדכאו מוחזקים כבר בשנת [[1933]] [[קומוניסטים]], [[סוציאליסטים]] ו"אויבי מדינה" בכירים אחרים. [[יהודי גרמניה]] מתחילים גם הם להגיע למחנה, בעיקר לאחר [[ליל הבדולח]] בשנת [[1938]].
* 1933: **חרם אחד באפריל 1933** - החרם הוא הפעולה הראשונה שנערכת בגרמניה הנאצית נגד ה[[יהודים]] אחרי עליית ה[[נאציזם|נאצים]] לשלטון. במהלך יום זה מונעים אנשי ה[[אס אה]] מאנשים להיכנס לבתי-עסק של יהודים, בוזזים אותם ומשמידים סחורה. החרם הוא יריית פתיחה לעליית הילוך במדיניות ממשלתית מפלה של הממשל הנאצי, וכבר שבוע לאחר מכן עבר ה[[חוק לשיקום שירות המדינה המקצועי]], שהטיל הגבלה תעסוקתית על יהודים.
*1933: **הקמת הגסטפו** - "[[משטרה חשאית|משטרת המדינה החשאית]]" של [[גרמניה הנאצית]]. אחד הגופים המרכזיים לאכיפת ה[[טוטליטריזם|טוטליטריות]] הנאצית - אשר פועל תחילה ב[[פרוסיה]] בלבד, משם לכלל [[גרמניה]], ולבסוף לכלל השטחים הכבושים.
*1934: **הסכם אי-התקפה בין פולין לגרמניה** - הסכם הנחתם בין [[הרפובליקה הפולנית השנייה|פולין]] לגרמניה, ותקף ל-10 שנים. ההסכם מופר כעבור 4 שנים על ידי [[אדולף היטלר|היטלר]] באופן חד-צדדי.
*1934: **ליל הסכינים הארוכות** - כינוי עממי למסע רציחות שעורכים היטלר, [[הרמן גרינג|גרינג]] ו[[היינריך הימלר|הימלר]] נגד בכירי ארגון ה[[אס אה|אֵס אָה]], במטרה לנטרל את כוחו העולה של הארגון ושל מנהיגו, [[ארנסט רהם]]. במקביל, מבצעים מנהיגי [[המפלגה הנאצית]] סדרה של רציחות מתוכננות של כמה [[פוליטיקאי]]ם גרמנים בכירים, אשר עלולים היו להחשב כמחליפים ראויים להיטלר, על רקע גסיסתו של הנשיא [[פאול פון הינדנבורג|הינדנבורג]].
*1935: **חוקי נירנברג** - בכנס ועידת [[המפלגה הנאצית]] בעיר [[נירנברג]] נקבעים [[חוק]]י [[גזע (אדם)|גזע]] אשר שללו [[זכויות אזרח]]יות ממי שמוצאם איננו [[הגזע הארי|ארי]].
*1938-1937: **פרשת בלומברג-פריטש** - סדרת אירועים שמסמנת את השתלטותו האישית של [[אדולף היטלר]] על הצבא הגרמני, ה[[וורמאכט]], שעד אז היה גוף עצמאי ובעל השפעה [[פוליטיקה|פוליטית]].
*1938: **ליל הבדולח** - לילה שבין ה-[[9 בנובמבר|9]] ל-[[10 בנובמבר]] [[1938]], שבו נערכים בכל רחבי [[הרייך השלישי]] ([[גרמניה]] ו[[אוסטריה]]) [[פוגרום|פוגרומים]] ב[[יהודים]].

==== מערב אירופה ====
[[קובץ:Reichsparteitag_1935.jpg|שמאל|ממוזער|190px|כנס [[המפלגה הנאצית]] ב[[נירנברג]] ב-1935. עלייתה לשלטון של המפלגה הנאצית בשנת 1933 הביאה ליצירת המשטר של גרמניה הנאצית שיזם והוביל למלחמת העולם השנייה ולשואת יהודי אירופה.]]

[[קובץ:Vincenzo Laviosa - Duke and Duchess of Windsor - Google Art Project.jpg|שמאל|ממוזער|160px|ב-1936 מזעזע המלך [[אדוארד השמיני, מלך הממלכה המאוחדת|אדוארד השמיני]] את בריטניה כולה, כשמודיע על [[ויתור על הכס|ויתורו על כס המלכות]], לאור רצונו להתחתן עם אהובתו האמריקאית [[ווליס סימפסון]]]]
* 1931: **תום תקופת המלכות בספרד** - מודח [[אלפונסו השלושה עשר, מלך ספרד|מלכה האחרון]] של [[ספרד]], ומסתיימות 439 שנות [[מלכי ספרד|שלטון מלוכני בספרד]] ([[1492]]-1931). באותה השנה קמה [[הרפובליקה הדמוקרטית של ספרד]].
* 1934-1933: **התערבויות צרפת וספרד באנדורה** - בשנת [[1933]] כובש [[הכוחות המזוינים של צרפת|צבא צרפת]] את [[אנדורה]], לבקשתו של ה[[בישוף]] מאורז'יי, כדי להשליט סדר ב[[נסיכות]]. שנה לאחר מכן, מקים נוכל ממוצא [[רוסיה|רוסי]] או [[בלארוס]]י, שמשתלט על אנדורה, ממשלה זמנית בהנהגתו, ו[[צבא ספרד]], בתיאום עם [[הרפובליקה הצרפתית השלישית|צרפת]], לוכד אותו ומגרש אותו.
*1934: **מלחמת האזרחים באוסטריה** - עימותים בין כוחות ה[[סוציאליסטים]] ב[[אוסטריה]], לבין הכוחות ה[[שמרנות|שמרניים]] והפרו-[[פשיזם|פשיסטים]], שנמשכים 5 ימים, גובים מאות רבות של קורבנות. בתום המלחמה מונהג במדינה [[קורפורטיזם]], לפי דוגמת [[איטליה הפשיסטית]]. ונאסר קיומן של כל המפלגות לבד מ[[מפלגת חזית המולדת האוסטרית]].
*1936: **משטר 4 באוגוסט** - [[יואניס מטאקסס]] מבצע [[הפיכה]] ב[[יוון]] ומתחיל בה שלטון [[רודנות|רודני]], במסגרתו נאסרת הקמת כל מסגרת [[אופוזיציה]] לשלטון. המשטר נמשך בשנים [[1941]]-[[1936]].
*1939-1936: **מלחמת האזרחים בספרד** - [[מלחמת אזרחים]] שמתרחשת בין התאריכים [[17 ביולי]] 1936 - [[1 באפריל]] [[1939]]. במלחמה נלחמים כוחות [[דמוקרטיה ליברלית|ליברלים-דמוקרטים]] [[חילונים]], יחד עם [[קומוניזם|קומוניסטים]], [[סוציאליזם|סוציאליסטים]] ו[[אנרכיזם|אנרכיסטים]] כנגד כוחות [[לאומנות|לאומנים]]-[[פשיזם|פשיסטים]], [[שמרנות|שמרנים]], [[קלריקליזם|קלריקליים]] וקרליסטים בראשות הגנרל [[פרנסיסקו פרנקו]]. מלחמה זו ממקדת תשומת לב מכל [[אירופה]], ומתנדבים זרים רבים מצטרפים לשני הצדדים. לבסוף מנצחים הפשיסטים, ומשליטים שלטון [[דיקטטורה|דיקטטורי]] בראשות פרנקו, שנותר בשלטון עד מותו בשנת 1975.
*1936: **ויתור אדוארד השמיני על המלוכה** - ב-11 בדצמבר מזעזע המלך [[אדוארד השמיני, מלך הממלכה המאוחדת|אדוארד השמיני]] את בריטניה כולה, כשמודיע על ויתורו על כס המלכות, לאור רצונו להתחתן עם אהובתו האמריקאית [[ווליס סימפסון]], שהייתה [[גרושה]], ובשל כך נישואיהם לא יכולים היו להתקיים על פי החלטת הממשלה הבריטית, אליה מחויב המלך.

==== מזרח אירופה ====
* 1930: **הקמת הגולאג** - מוקם ענף של [[נ.ק.ו.ד.|שירותי ביטחון הפנים]] של [[ברית המועצות]], אשר עוסק בהפעלת מערכת עונשין באמצעות מחנות [[עבודת כפייה]].
* 1934: **טרור לאומני אוקראיני בפולין** - בתחילת שנות ה-30 ב[[אוקראינה]] המערבית, שנמצאת תחת השלטון ה[[פולין|פולני]], מתארגנת ומתחזקת תנועת [[לאומנות|לאומנים]] אוקראינים, אשר מארגנים מספר פעולות [[טרור]] בהם נהרגים [[פקיד]]ים פולנים. התופעה מגיעה לשיאה עם הריגת שר הפנים הפולני בשנת [[1934]].
*1934: **ההסכמה הבלקנית** - ברית שנחתמת בין [[יוון]], טורקיה, [[רומניה]] ו[[יוגוסלביה#ממלכת יוגוסלביה|ממלכת יוגוסלביה]], בו מוותרות החותמות על כל הטענות ה[[טריטוריה|טריטוריאליות]] שיש להן זו כלפי זו לאחר [[מלחמת העולם הראשונה]], ולאור בעיות ה[[מיעוטים]].
*1937: **הטיהורים הגדולים** - שליט [[ברית המועצות]], [[יוסיף סטלין]], עוצר 1.5 מיליון מתושבי ברית המועצות, ומחסל מתוכם מאות אלפים ב[[הוצאה להורג|הוצאות להורג]] ו[[רעב]].
*1938: **רומניה הופכת לדיקטטורה** - [[קרול השני, מלך רומניה]], מבטל את [[מפלגות]] ה[[אופוזיציה]] בארצו, והופך את רומניה מ[[מונרכיה|ממלכה]] [[חוקה|חוקתית]] [[ליברליזם|ליברלית]] ל[[דיקטטורה]] [[פשיזם|פשיסטית]] עם מדיניות [[אנטישמיות|אנטישמית]] רשמית. הפיכה שלטונית זו מהווה יריית פתיחה למסע של ניצול ו[[אפליה]] של ה[[מיעוט]] ה[[יהודים|יהודי]] ברומניה.

=== אמריקה הצפונית ===
* 1944-1929: **גירוש מקסיקנים מקליפורניה** - לאורך עשור זה מגיעה לשיאה מדיניותה של מדינת [[קליפורניה]], שמגרשת באופן בלתי חוקי כ-400,000 מתושביה ממוצא [[מקסיקנים|מקסיקני]].
*1931-1929: **מלחמת הקסטלמארזים** - מאבק רב דמים בין צוותו של [[ג'וזפה מסרייה]] לבין צוותו של [[סלבטורה מרנזנו]] על השליטה ב[[מאפיה]] ה[[איטלקים|איטלקית]]-[[ארצות הברית|אמריקאית]] ב[[ניו יורק]].
*1930: [[היסטוריה של הרפובליקה הדומיניקנית: טרוחיו, ולאחריו|**עידן טרויחו בדומיניקנית**]] - אורסיו ואסקס, נשיא [[הרפובליקה הדומיניקנית]], מבצע כמה מעשים שנויים במחלוקת, ועל רקע זה מדיח אותו ב[[הפיכה צבאית]] מפקד המשטרה הלאומית, [[רפאל לאונידס טרוחיו]], אשר נשאר בתפקיד הנשיא עד לשנת [[1961]].
*1930: **קוד הייז** - מערכת של הנחיות הנוגעות להפקת סרטי [[קולנוע]], המגדירות מה [[מוסר]]י להציג בסרטים, מאומצת מרצון על ידי אגודת מפיקי ומפיצי הקולנוע של [[ארצות הברית|אמריקה]].
*1930: **מרד פועלי הבננה בהונדורס** - [[מרד]] מתחיל ב[[הונדורס]], לאחר שפועלי תעשיית ה[[בננה|בננות]] המקומית [[התאגדות מקצועית|מתאגדים]] ביזמת המפלגה ה[[קומוניסטית]] המקומית, ונאבקים בשלטון, אשר היה כפוף בצורה משמעותית לשליטתה של [[חברת הפירות המאוחדת]], ובעלי אינטרסים נוספים מארצות הברית. המרד מופסק בשנת [[1931]] עם לכידתו וחיסולו של מנהיג המרד.
*1931: **משפט סקוטבורו** - מתרחש בעיירה סקוטסבורו שבמדינת [[אלבמה]], כאשר תשעה נערים [[שחורים]] מואשמים ב[[אונס]] של שתי נשים לבנות ב[[רכבת]]. לאחר משפט, שנחשב בדיעבד לאחת מנקודות השפל של מערכת המשפט של [[דרום ארצות הברית]], הורשעו כל הנאשמים ושמונה מהם נדונו ל[[מוות]], זאת למרות בעיות ראייתיות קשות.
*1933: **פרנסס פרקינס** - פרקינס מתמנה ל[[שרת העבודה]], והופכת לאישה הראשונה המשרתת ב[[הקבינט של ארצות הברית|קבינט האמריקאי]].
*1933: **ניו דיל** - [[פרנקלין דלאנו רוזוולט]] נבחר ל[[נשיאות ארצות הברית]] בנובמבר [[1932]], על רקע "[[השפל הגדול]]", [[משבר כלכלי|המשבר הכלכלי]] שמתחיל בסוף שנת [[1929]], לאחר מערכת בחירות אופטימית שמנהל מול [[הרברט קלרק הובר]]. רוזוולט אכן מצליח להוציא את ארצו מן המשבר הכלכלי באמצעות תוכנית הניו דיל, וכך גם זוכה [[הבחירות לנשיאות ארצות הברית 1936|בבחירות של 1936]].
*1933: **מהפכה בקובה** - לאחר תקופה של [[דמוקרטיה]] יחסית ב[[קובה]], מסרב הנשיא היוצא [[חרארדו מצ'אדו]] להתפטר מתפקידו, ונתקל בהתנגדות של אנשי הצבא המאלצת אותו לעשות כן. סמל מהצבא בשם [[פולחנסיו בטיסטה]] תופס לבסוף את השלטון ומכניס את קובה לתקופת ביניים בה מצד אחד מדוכא כל ניסיון התנגדות לשלטון, ומצד שני קובה מכוננת [[חוקה]] המקדימה את זמנה בכל הנוגע ל[[זכויות האדם|זכויות אזרח]] ו[[זכויות עובדים]].
*1933: **סיום תקופת היובש** - עם [[אשרור]]ו של [[התיקון ה-21 לחוקת ארצות הברית]], מגיעה לסיומה [[תקופת היובש]], שנמשכת מאז שנת [[1920]], ובה נאסר בכל רחבי [[ארצות הברית]] על מכירה, ייצור, יבוא והעברה של [[משקה אלכוהולי|משקאות חריפים]] מסיבות של [[בריאות]] ו[[מוסר]] הציבור.

=== אמריקה הדרומית ===
* 1930: **הפיכה צבאית בארגנטינה** - תקופה ממושכת של [[צמיחה כלכלית]] ב[[ארגנטינה]] מסתיימת עם [[השפל הגדול]] של [[1929]], ובשנת [[1930]] מפיל הצבא הארגנטינאי את [[איפוליטו איריגוז'ן]] מהשלטון.
*1930: **מהפכת 1930 בברזיל** - [[ז'טוליו ורגאס]] מבצע [[הפיכה צבאית]] ב[[ברזיל]], ומשנה את [[ברית פוליטית|הבריתות הפוליטיות]] סביב צמרת השלטון במדינה.
*1930, 1932: **מחאות אלימות באל סלוודור** - בשנת [[1930]] מדיח הצבא את נשיא [[אל סלוודור]], ונאבק באלימות בכל ניסיון לכונן [[אופוזיציה]]. בשנת [[1932]] עימות בין הצבא לבין [[איכר]]ים מתקוממים  גובה למעלה מ-20,000 הרוגים.
* 1932: **המהפכה החוקתית בברזיל** - [[מרד]] מזוין כנגד שלטון [[נשיא ברזיל]] [[ז'טוליו ורגאס]], במטרה להחזיר את שלטון ה[[אוליגרכיה|אוליגרכיות]] הישנות של מגדלי ה[[קפה]] ששלטו בתקופת "[[היסטוריה של ברזיל#הרפובליקה הישנה (1889 - 1930)|הרפובליקה הישנה]]", עד ל[[היסטוריה של ברזיל: פופוליזם ו"המדינה החדשה" (1930–1945)#מהפכת 1930|הפיכה של 1930]]. המהפכה נכשלת, וורגאס נותר בשלטון, לסירוגין, עד לשנת [[1954]].

=== המזרח התיכון ===
* 1938-1922: **רפורמות אטאטורק** - בשנות ה-30 נמשכת סדרת השינויים שעורך [[מוסטפא כמאל אטאטורק]], נשיאה הראשון של ה[[רפובליקה]] ה[[טורקיה|טורקית]], בכל אורחות החיים במדינה. במהלך העשור, בין השאר, מופרדת ה[[דת]] מן המדינה באופן רשמי, משתנים שמות חלק מהערים של טורקיה, מונהגים [[שם משפחה|שמות משפחה]] לאזרחים, וניתנת זכות מלאה לנשים לבחור ולהיבחר ל[[האספה הלאומית הגדולה של טורקיה|אספה הלאומית]].
*1932: **איחוד ערב הסעודית** - [[עבד אל-עזיז אבן סעוד]] מאחד את הממלכות חיג'אז ו[[נג'ד]] ל[[ערב הסעודית]].
*1933: **אפליה נגד יהודים בעיראק** - לאחר קבלת ה[[עצמאות]] מ[[בריטניה]], עולה לשלטון [[עיראק]] [[גאזי מלך עיראק]] ומיישם מדיניות של [[אפליה גזעית|אפליה]] כלפי ה[[יהודים]] ומעמדם הורע. רבים מהם מפוטרים ממקומות עבודותיהם, ובהמשך מופצת בעיראק גם [[תעמולה]] כנגד היהודים.
*1936: **פירוק הרפובליקה הסובייטית הפדרלית הסוציאליסטית עבר-הקווקז** - ה[[רפובליקה]] מתפרקת לשלוש רפובליקות [[ברית המועצות|סובייטיות]] [[סוציאליזם|סוציאליסטיות]] נפרדות: [[הרפובליקה הסובייטית הסוציאליסטית של גאורגיה|גאורגיה]], [[הרפובליקה הסובייטית הסוציאליסטית של ארמניה|ארמניה]] ו[[הרפובליקה הסובייטית הסוציאליסטית של אזרבייג'ן|אזרבייג'ן]].
*1937: **ועידת בלודאן** - בוועידה שמתקיימת ב-8 בספטמבר 1937, מוצגת לראשונה עמדה כל [[ערבים|ערבית]] המתנגדת ל[[ציונות]], ו[[ישראל|למדינה יהודית בארץ ישראל]].
*1938-1937: **טבח דרסים** - [[טבח]] שמבצע הממשל ה[[טורקיה|טורקי]] נגד [[הכורדים בטורקיה|הכורדים]], כתגובה ל[[מרידות]] הכורדים בשלטון הטורקי, בהנהגתו של סֶיִיד ריזה במחוז דרסים שבמזרח המדינה, במחאה על מדיניות הממשל בנוגע למעמדם של ה[[כורדים]] במחוז. במהלך הטבח נהרגים אלפים מתושבי המחוז הכורדי, ורבים אחרים מגורשים.

[[קובץ:Roosevelt signing TVA Act (1933).jpg|ממוזער|150px|[[ניו דיל]]: הנשיא האמריקני [[פרנקלין רוזוולט]] במעמד החתימה על חוק רשות עמק טנסי, 18 במאי 1933]]

=== המזרח הרחוק ===
* 1936-1927: **מלחמת האזרחים הסינית** - [[מלחמת אזרחים]] שמתרחשת ב[[סין (אזור)|סין]] בין [[המפלגה הלאומית הסינית]] (קוומינטנג) ל[[המפלגה הקומוניסטית הסינית|מפלגה הקומוניסטית הסינית]] (CPC). המלחמה מסתיימת בניצחון הקומוניסטים, ואלה משתלטים על שטחי סין ומקימים את [[הרפובליקה העממית של סין]]. הלאומנים נאלצים לברוח ומקימים את [[הרפובליקה הסינית]] ב[[טאיוואן]].
*1930: **צעדת המלח** - [[מהאטמה גנדי]] מוביל צעדת של אלפי אנשים אל חוף הים במחאה על [[מונופול]] ה[[מלח בישול|מלח]] של השלטון ה[[האימפריה הבריטית|בריטי]] ב[[הודו]].
*1932: **ניסיון ההפיכה של 15 במאי 1932** - ניסיון [[הפיכה]] שמתרחש ב[[יפן]], כשהקושרים בו מוחים על ה[[שחיתות פוליטית|שחיתות הפוליטית]] ועל מה שראו כהתרפסותה של יפן בזירה הבינלאומית.
*1932: **ההפיכה הצבאית בסיאם** - ההפיכה מובילה לסיום ה[[מלוכה]] ה[[תאילנד|תאית]] ה[[מלוכה אבסולוטית|אבסולוטית]], ולשינוי המשטר ל[[מונרכיה חוקתית]], תחת [[שלטון צבאי]] כמעט קבוע למשך שישים השנים הבאות.

=== אפריקה ===
* 1930: **עלייתו של היילה סלאסי** - [[היילה סלאסי, קיסר אתיופיה|היילה סלאסי]] מוכתר כ[[קיסר אתיופיה]], ממשיך בתנופת ה[[מודרניזציה]] של המדינה ומכונן בה [[חוקה]]. תנועת ה[[ראסטאפרי]], אשר נוסדת בשנות ה-30, רואה את היילה סלאסי כדמות [[משיח]]ית, שתוביל את העמים ה[[אפריקאי]]ם והפזורה האפריקאית לתקופה של שלום, צדק ושגשוג.
***חוקי הפרדה גזעית ברודזיה** - לאורך העשור נחקקים ב[[רודזיה]] ה[[האימפריה הבריטית|בריטית]] חוקי [[הפרדה גזעית]] שקובעים אזורים נפרדים ל[[האדם הלבן|לבנים]] ול[[האדם השחור|שחורים]]. עם זאת, חוקי ההפרדה רכים יותר מה[[אפרטהייד]] של [[דרום אפריקה]].

=== אוקיאניה ===
* 1932: **מלחמת האמו** - לאחר מקרים רבים ש[[אמו|ציפורי האמו]] ה[[אוסטרליה|אוסטרלית]] הורסת יבולים [[חקלאות|חקלאיים]], תושבים רבים מתלוננים אל הממשלה האוסטרלית בנושא, ולבסוף, בארגונה של הממשלה, מתחיל מבצע חיסול המוני לציפורי האמו. המבצע לא נוחל הצלחה רבה, והממשלה מחליטה להציע תשלום לכל מי שיחסל ציפור אמו באופן עצמאי. שיטה זו משיגה תוצאה יעילה יותר, ועשרות אלפי ציפורי אמו נהרגות לאורך עשור וחצי של מבצעים אלו. פעולות אלו סופגות גינויים של פעילי סביבה ואנשי [[אקדמיה]].


== תנועות חברתיות ופוליטיות ==
שנות ה-30 יצרו קונפליקטים בין תנועות פוליטיות שונות, ובראשן: ה[[פשיזם]] המזוהה עם [[מדינות הציר]] ; [[דמוקרטיה ליברלית|הדמוקרטיה הליברלית]] המזוהה עם [[מדינות ההסכמה]] ; ה[[קומוניזם]] המזוהה עם [[ברית המועצות]]. מתחים אלו התגבשו לכדי עימותים אלימים בכמה מקרים, בהם [[מלחמת האזרחים בספרד|מלחמת אזרחים בספרד]] או [[מלחמת האזרחים הסינית|בסין]], כששיאם הגיע בסוף העשור עם פרוץ [[מלחמת העולם השנייה]].

=== עליית הנאציזם ===

[[קובץ:Bundesarchiv Bild 183-2008-0513-501, Königsberg, Adolf Hitler.jpg|שמאל|ממוזער|220px|היטלר ואנשיו בהצדעה במועל יד, מרץ 1936]]
* המפלגה הנאצית בהנהגתו של אדולף היטלר עולה לשלטון בגרמניה ב-1933 ויוצרת משטר פשיסטי שמתכחש לחוזה ורסאי, רודפת יהודים ומיעוטים אחרים בחברה גרמנית, חותרת להרחיב את שטחה של גרמניה, ומתנגדת להתפשטות הקומוניזם.
* גרמניה הנאצית תחת הנהגתו של היטלר יוצאת מ[[חבר הלאומים]] אך מארחת את [[אולימפיאדת ברלין (1936)|האולימפיאדה של 1936]] כמפגן ראווה להצגת הישגי הנאצים לעיני העולם כולו.
* כאשר היטלר איים כי לא יהסס לכבוש את צ'כוסלובקיה, בחר ראש [[ממשלת בריטניה]] [[נוויל צ'מברלין]] לטוס לגרמניה על מנת להיפגש עם היטלר ולשכנעו לא להיכנס לצ'כוסלובקיה בתקווה להימנע ממלחמה. על מנת לעצור את היטלר מלכבוש את צ'כוסלובקיה הסכים צ'מברלין לוותר על [[חבל הסודטים]] (האזור דובר הגרמנית של צ'כוסלובקיה) לטובת גרמניה. צרפת תמכה בגישתו של צ'מברלין, שאפיינה את מדיניות הפיוס המערבית כלפי גרמניה בשנות ה-30. פחות משנה לאחר ההסכם, בעקבות מעשי התוקפנות של היטלר והפלישה לפולין, הכריזה בריטניה מלחמה על גרמניה והחלה מלחמת העולם השנייה, וכעבור כמה חודשים התפטר צ'מברלין מתפקידו.
* רציחתו של הדיפלומט הגרמני [[ארנסט פום ראט]] בפריז על ידי הצעיר היהודי-גרמני [[הרשל גרינשפן]] הייתה העילה לפרוץ סדרת הפרעות שנודעה כ"[[ליל הבדולח]]". במהלך ליל הבדולח שהתרחש בין ה-9 עד 10 בנובמבר 1938 תנועת הנוער ההיטלראית, הגסטפו וה-SS ערכו פוגרום באוכלוסייה היהודית שחיה ברחבי הרייך השלישי (גרמניה ואוסטריה). במהלך ליל הבדולח נרצחו 91 יהודים, ובין 25 ל-30 אלף נוספים נעצרו ונשלחו למחנות ריכוז. כ-267 בתי כנסת נהרסו ואלפי בתים ועסקים בבעלות יהודים נשדדו. ליל הבדולח שימש גם כאמתלה להחרמת כלי נשק מיהודי גרמניה.
* גרמניה ואיטליה חתרו להרחבת הטריטוריות שבשליטתן. גרמניה החלה בסיפוח שטחי [[אוסטריה]] ויתר האזורים באירופה עם שיעור ניכר של דוברי גרמנית. לפי חוזה וורסאי, הועבר חבל הסאר מגרמניה לפיקוח חבר הלאומים, והוסכם שרק לאחר שייערך משאל עם בחבל זה ייקבע עתידו. בינואר 1935 נערך משאל עם, ו–91 אחוז מתושבי חבל הסאר הצביעו בעד החזרת החבל לגרמניה, וכך נעשה. אוצרות הטבע באזור שימשו את היטלר בתיעושה ובחימושה של גרמניה. בראשית 1936 הורה אדולף היטלר לפלוש ל[[חבל הריין]], האזור הגובל עם צרפת, שהיה מפורז על פי חוזה ורסאי. חלק ממפקדי הצבא הגרמני התנגדו לצעד, אך הסכימו לאחר שכנוע מהיטלר כי צרפת ואנגליה לא יעשו דבר,[2] והצבא הגרמני נכנס לאזור בניגוד לחוזה ורסאי ולהסכמי לוקרנו.
* בשנת 1939 מספר מדינות באמריקה, כולל קנדה, קובה, וארצות הברית, בצעד באופן מעורר מחלוקת התנגדו בתוקף לקלוט את 936 הפליטים היהודים על סיפון האונייה [[סנט לואיס (ספינה)|סנט לואיס]] שיצאה מ[[המבורג]] שבגרמניה ב-13 במאי 1939 בעקבות "ליל הבדולח". אחרי מסע של כחודש בים הודיעו הולנד, בלגיה, צרפת ובריטניה על נכונותן לקלוט את היהודים, והאונייה הוחזרה לאירופה לפיזור היהודים במדינות אלה. רוב פליטי "סנט לואיס" נספו מאוחר יותר בשואה, עם כיבושן של מרבית המדינות הללו בידי הגרמנים. סיפורה של הספינה "סנט לואיס" מלמד יותר מכל על התייחסותו השלילית והאטומה של העולם החופשי לבעיית היהודים הנמלטים מציפורני הנאצים, והוכיח כי ליהודים המהגרים מגרמניה אין, למעשה, ארץ מקלט.
*לאורך שנות ה-30 פעלו ברחבי אירופה מפלגות נוספות אשר היו שותפות לאידאולוגיה הנאצית, כמו [[מפלגת צלב החץ]] ב[[הונגריה]], או [[נאשונל סמלינג]] ב[[נורווגיה]].

=== פציפיזם ===


ההרג ההמוני שאירע ב[[מלחמת העולם הראשונה]] עורר סלידה עמוקה ממלחמה בחלקים נרחבים של [[העולם המערבי]], ודוקטרינות פציפיסטיות צוברות אוהדים חדשים רבים בעשור זה. כך למשל, ב-[[9 בפברואר]] [[1933]] מתקבלת באגודת ה[[דיבייט]] של [[אוניברסיטת אוקספורד]] בבריטניה שבועת אוקספורד והיא: "בשום נסיבות שהן לא יילחם הבית הזה למען המלך והמדינה", שמתקבלת ברוב של 253 כנגד 157 מתנגדים. ב-[[12 באפריל]] [[1935]] מתקבלת בארצות הברית החלטה המזדהה עם שבועת אוקספורד עליה חותמים כ-60 אלף תלמידי מכללות.

=== טרוצקיזם ===
טרוצקיזם היא תאוריה [[מרקסיזם|מרקסיסטית]] שמפתח [[לאון טרוצקי]] במשך מספר עשורים. טרוצקי מגדיר עצמו כ"[[בולשביזם|בולשביק]] – [[לניניזם|לניניסט]]" שמצדד בהקמת מפלגת אוונגרד. הוא מחשיב עצמו כתומך של המרקסיזם האורתודוקסי, המתנגד בצורה חדה לאלו של [[יוסיף סטלין|סטלין]] ו[[מאו דזה-דונג|מאו]], בעיקר בהכרה על חשיבות "[[המהפכה המתמדת]]" הבינלאומית. בשנת 1938 מקימים [[טרוצקי]] ותומכיו את [[האינטרנציונל הרביעי]], בניסיון להוביל את ה[[מהפכה]] העולמית. [[מפלגות]] טרוקציסטיות קמות ברחבי העולם, וזוכות להצלחה מסוימת במדינות שונות, בהן [[בוליביה]], [[סרי לנקה]] ו[[וייטנאם]].

=== תנועות נוספות ===
* 1930: **אומת האסלאם** - הארגון נוסד ב[[דטרויט]] כ[[אפרו-אמריקאים|אפרו-אמריקאי]], [[אסלאם|אסלאמי]]-דתי, חברתי ו[[פוליטיקה|פוליטי]]. מטרתו המוצהרת הוכרזה כשיפור מצבם הכללי של האפריקאים-אמריקנים בארצות הברית.
* 1936: **Divine Life Society**  - זרם רוחני שנוסד ב[[הודו]] על ידי [[סוואמי שיבננדה]], ופותח סניפים רבים בעיקר בהודו אך גם במדינות נוספות בעולם. התנועה מאמצת מסורות [[הינדואיזם|הינדואיסטיות]] עיקריות, אולם דוחה מסורות אחרות דוגמת [[ארבע הווארנות|מעמד הקאסטות]], ומשלבת את הפרקטיקות שלה עם [[יוגה]] ואלמנטים [[בהקטי]]ים.

== התנקשויות, חיסולים, וניסיונות התנקשות ==
[[קובץ:AlexanderIOfYugoslavia50223v.jpg|ממוזער|140px|[[אלכסנדר הראשון, מלך יוגוסלביה]]]]
ההתנקשויות, החיסולים, וניסיונות ההתנקשות הבולטים ביותר במהלך העשור (לא בהכרח רק רציחות פוליטיות):
*1932 - [[נשיא צרפת]] **פול דומר** נרצח על ידי [[מהגר]] [[רוסיה|רוסי]] בשם פבל גורגולוף. המתנקש היה [[אנרכיזם|אנרכיסט]], [[משורר]] ושוחר קיצוני של איכות הסביבה, אך מקורות אחדים מציינים כי היה לא [[שפיות|שפוי]].
*14 בנובמבר 1930 - **המאגוצ'י אוסאצ'י**, ראש [[ממשלת יפן]], נופל קורבן לניסיון [[התנקשות]] בידי פעיל אולטרה-[[לאומנות|לאומני]] בתחנת הרכבת התחתית של [[טוקיו]]. המאגוצ'י שורד את ניסיון ההתנקשות.
*15 במאי 1932 - מתנקשים מחסלים את **אינוקאי צויושי**, [[ראש ממשלת יפן]], בביתו, כחלק מ[[ניסיון ההפיכה של 15 במאי 1932]].
*1934 - **מלך יוגוסלביה אלכסנדר הראשון** נרצח בעת ביקורו בצרפת בידי מתנקש [[בולגריה|בולגרי]] חבר "הארגון המהפכני המקדוני" (IMRO), אשר ככל הנראה פעל מטעמה של התנועה הבדלנית ה[[קרואטים|קרואטית]] [[אוסטאשה]].
*25 ביולי 1934 - [[קנצלר אוסטריה]] **אנגלברט דולפוס** נרצח על ידי [[נאציזם|נאצים]] אוסטרים בעת ניסיון להפיכה נאצית. רצח פוליטי זה היה בין האירועים שהביאו בסופו של דבר לסיפוח ("[[אנשלוס]]") של [[אוסטריה]] ל[[גרמניה הנאצית]] ולקץ עצמאותה.
*1 בדצמבר 1934 - המדינאי ה[[ברית המועצות|סובייטי]] **סרגיי קירוב** נרצח ב[[לנינגרד]]. הרצח בוצע על ידי צעיר בשם לאוניד ניקולאיב . הגרסה הרשמית הייתה כי המתנקש פעל בשליחותם של אויבי [[יוסיף סטלין|סטלין]]. סטלין נקט בגינוני אבל לאומי כבד על מות קירוב. היה זה רצח פוליטי שהיווה ציון דרך בבניית שלטון האימים של סטלין.
* 1935 - נרצח המועמד ל[[נשיא ארצות הברית|נשיאות ארצות הברית]], **יואי לונג**.
*7 בנובמבר 1938 – הפליט היהודי בן ה-17 [[הרשל גרינשפן]] התנקש בחיי הדיפלומט ה[[גרמניה הנאצית|גרמני]] נאצי **ארנסט פוֹם רָאט** בפריז. התנקשות זו שימשה עילה לפרעות ב[[יהודי גרמניה]] המכונות "[[ליל הבדולח]]".
* 8 בנובמבר 1939 - [[גאורג אלזר]], [[נגרות|נגר]] גרמני, מנסה להתנקש ב**אדולף היטלר** באמצעות פצצה בבית הבירה "בירגרברוי" שב[[מינכן]]. היטלר הגיע לנאום שם לציון יום השנה ל[[הפוטש במרתף הבירה|פוטש במרתף הבירה]], אולם הוא עזב את המקום, בניגוד למתוכנן, זמן קצר לפני הפיצוץ.


== אסונות ==
=== אסונות טבע ===
* 11 בספטמבר 1930 - התפרצות של הר הגעש [[סטרומבולי]] ב[[איטליה]] גורמת להרג של מספר אנשים ולהרס מבנים.
*1939-1931 - [[אגן האבק]]: כינוי לשורה של [[סופת אבק|סופות אבק]] שמתחוללות במרכז [[ארצות הברית]] ו[[קנדה]], ושבמהלכן נגרם משבר סביבתי, כלכלי וחברתי חמור.
*3 בפברואר 1931 – 258 הרוגים ב[[רעידת אדמה]] בנפייר, [[ניו זילנד]].
* 31 במרץ 1931 – רעידת אדמה הורסת את [[מנגואה]] בירת [[ניקרגואה]].
* יולי-נובמבר 1931 - במהלך [[שיטפון|הצפות]] ב[[סין (אזור)|סין]] נהרגו בין 145,000 ל-4 מיליון תושבים.
*1932 - סופות [[הוריקן]] מכות ב[[פוארטו ריקו]] ובמדינת [[טקסס]], וגובות את חייהם של למעלה מ-250 בני אדם.
* 3 במרץ 1933 – [[צונאמי]] שנגרם בידי [[רעידת אדמה|רעידת האדמה]] סנריקואוקי, פוגע בחוף המזרחי של צפון [[הונשו]], והורג כ-3,535 בני אדם.
*10 במרץ 1933 - רעידת אדמה בעוצמה של 6.4 ב[[סולם ריכטר]] ב[[לונג ביץ']] ב[[קליפורניה]] גורמת לנזקים גדולים לעיר ולאזור כולו, ול-115 הרוגים.
*27 באפריל 1933 - [[רעידת אדמה]] חזקה ב[[קוס]] שב[[יוון]] גורמת לכ-200 הרוגים, כ-600 פצועים, והרס רב.
*14 במאי 1934 – סופות גשמים עזות ב[[טבריה]] גרמו ל[[שיטפון]] שבו נספים 35 אנשים וכ-100 בניינים נהרסים.
* 31 במאי 1935 – 50,000 הרוגים ב[[רעידת אדמה]] ב[[הודו]].
*1935 - סופת [[הוריקן]] מכה באזור [[פלורידה]], וגובה את חייהם של למעלה מ-400 בני אדם.
*1 בפברואר 1938 - [[רעידת אדמה]] באזור [[ים בנדה]] ([[אינדונזיה]]). חוזקה מוערך בכ-8.5.
*1938 - סופת [[הוריקן]] מכה באזור [[ניו אינגלנד]], וגובה את חייהם של כ-600 בני אדם.
*22 ביוני 1939 - [[רעידת אדמה]] ב[[אקרה]] שב[[גאנה]] מחריבה חלק מהעיר.
* 27 בדצמבר 1939 – קרוב ל-8,000 הרוגים ב[[רעידת אדמה]] חזקה במיוחד במחוז אזריקן שבטורקיה, ב[[סולם מגניטודה לפי מומנט|מגניטודה]] 8.2.

=== אסונות מעשי ידי אדם ===
[[קובץ:Hindenburg disaster.jpg|220px|ממוזער|[[אסון ההינדנבורג]]]]
* 6 במאי 1937 – אסון ההינדנבורג - ספינת האוויר ([[צפלין]]) הגרמנית "[[הינדנבורג (ספינת אוויר)|הינדנבורג]]" נשרפה לחלוטין בעת ניסיון נחיתה בניו ג'רזי שבארצות הברית. בשריפה נהרגו 36 בני אדם - 13 נוסעים, 22 אנשי צוות ואיש [[צוות קרקע]] אחד. 62 בני אדם נוספים שהיו על הספינה ניצלו. התאונה האיצה את קץ העידן של ספינות האוויר כאמצעי תחבורה עיקרי, ואת המעבר לעידן הטיסה במטוסים.

=== בריאות ===
* 1940-1938: **מלריה** - התפרצות קשה במיוחד של המגפה נצפתה בשנים אלו באזור ברזיל, בה תועדו עשרות אלפים הרוגים. המגפה מוגרה בסיוע [[קרן רוקפלר]] שפעלה להרחיק את ה[[יתושים]] שמעבירים את המחלה מאזורי המגורים.
***כולרה** - לאורך העשור התפשטות של מגפת הכולרה באזור [[אפגניסטן]] גורמת לאלפי הרוגים ולמבצע חיסונים נרחב במדינה.

== טבע ואיכות הסביבה ==
* 1936: **הזאב הטסמני** - הפרט האחרון של הזאב הטסמני מת ב-ב-[[7 בספטמבר]] 1936 ב[[גן חיות]] של הוברט והמין נכחד מהעולם.
***מערכת אקולוגית** - המושג מוגדר לראשונה בעשור זה על ידי [[ארתור טנסלי]], ומשתפרת ההבנה על חשיבות ההשפעה ההדדית שיש לפרטים שונים בסביבה האקולוגית. לצד הגברת המודעות בנושא, מתחילה בהדרגה [[הממלכה המאוחדת]] לפעול לשימור הטבע בשטחה.

== מדע וטכנולוגיה ==
=== פיתוחים טכנולוגיים בתחום התחבורה ===
שנות ה-30 הוא עשור מפנה בתחום התחבורה, כאשר משתפרת יכולתם של מטוסים וכלי רכב, שכבר היו זמינים בעשורים הקודמים, להפוך ליעילים ופרקטים יותר.
* 1930: **מנוע דיזל** - מופעל לראשונה ב[[מכונית]] ב[[ארצות הברית]].
* 1932: **המסע של אמיליה ארהארט** - ה[[טייס]]ת האמריקנית [[אמיליה ארהארט]] הופכת לאישה הראשונה שחוצה את [[האוקיינוס האטלנטי]] בטיסת יחיד ב-[[21 במאי]] [[1932]]. בשנים אלו קובעת [[שיא עולם|שיאי עולם]] בטיסה לגובה, ובמהירות חציית קטעי [[יבשת]].
* 1933: **הקפת העולם במטוס** - ב-[[22 ביולי]] [[1933]] הופך הטייס ה[[ארצות הברית|אמריקני]], [[ויילי פוסט]], לאדם הראשון לטוס [[טיסה|טיסת]] סולו מסביב ל[[כדור הארץ|עולם]], כשהוא טס 25,100 ק"מ ב-7 ימים, 18 שעות ו-45 דקות.
* 1937: **טנק הפאנצר** - מפותח דגם מבצעי ראשון לסוג הטנק המהפכני, שמאפשר את טקטיקת ה[[בליצקריג]]. מדינות נוספות פיתחו במקביל את הטנק בגישות שונות, לדוגמה, טנק ה[[סומואה]] ה[[הכוחות המזוינים של צרפת|צרפתי]], אשר נחשב היה לטנק הבינוני הפרקטי ביותר של זמנו.
* 1939: **מטוס סילון** - מתבצעת הטיסה הראשונה של מטוס סילון ב-[[27 באוגוסט]] [[1939]]. זוהי אבן דרך משמעותית בדרך להיווסדה של [[תעופה]] אזרחית סדירה.

=== פיתוחים טכנולוגיים נוספים ===
* 1930: **נייר דבק** - משווק לראשונה על ידי חברת [[3M]].
*1931: **אנטנת הרדיו הראשונה** - נבנית על ידי [[קארל ינסקי]], ומשמשת לקליטת אותות מה[[חלל]].
* 1932: **הקלטת סטריאו** - מתבצעת לראשונה באקדמיה למוזיקה ב[[פילדלפיה]], כאשר המנגינה שמוקלטת היא [[פואמת האש]] (Poem of Fire) בביצוע [[תזמורת פילדלפיה]] ובניצוחו של [[לאופולד סטוקובסקי]].
*1933: **מיקרוסקופ אלקטרונים** - חוקרים [[גרמנים]] מציגים דגם ראשוני של מיקרוסקופ אלקטרונים, שמאפשר דיוק ועצמה גבוהים יותר. יכולת הביצוע של המיקרוסקופים האלקטרונים עולה בהדרגה לאורך העשור.
*1933: **M2 בראונינג** - תחילת השימוש הצבאי הפרקטי ב[[מקלע כבד|מקלעים כבדים]].
*1933: **פוליאתילן** - מתגלות היכולות הפונקציונליות של החומר הכימי עבור מוצרי [[פלסטיק]]. החומר משמש לייצור [[שקית קניות מפלסטיק|שקיות קנייה]], תבניות ו[[צינור]]ות, ותחילת השימוש בחומר הוא חלק מתהליך רחב יותר שנחשב ל[[פלסטיק#שנות ה-30 - המצאת הניילון, פיתוח הפוליאתילן, והזכוכית האקרילית|תקופת מפנה בתולדות הפלסטיק]].
* 1935: **סרט הצילום הצבעוני** - משווק לראשונה על ידי [[קודאק]], תחת הכינוי קודכרום.
* 1935: **מכ"ם** - לאחר כמה שנים של [[ניסוי]]ים בתחום ב[[ארצות הברית]] וב[[ברית המועצות]], מתבצע השימוש הישים הראשון במכ"ם בארצות הברית.
*1939: **ניילון** - מיוצר לראשונה לשיווק מסחרי, לאחר הליך פיתוח הדרגתי של 9 שנים.
***התפתחות הטלוויזיה** - לאורך העשור מתקיימות מספר פריצות דרך בטכנולוגיה החלוצית שמאפשרת שידורי טלוויזיה. בשלב זה התחום עדיין ראשוני.
***התפתחות המחשב** - בעשור זה מתפתחים בהדרגה [[מחשבון|מחשבונים]] שולחניים [[מכונה|מכניים]] שהיו מסוגלים לבצע את [[ארבע פעולות החשבון|4 פעולות החשבון]] הבסיסיות: [[כפל]], [[חילוק]], [[חיבור]] ו[[חיסור]].

=== מדע האטום===
בשנות ה-30 מגיע המדע להישגים רבים בחקר ה[[אטום]] ו[[אטום#מבנה האטום|חלקיו]], כשבהם גילוי [[ביקוע גרעיני|הביקוע הגרעיני]] בשנת 1937, שעומד בבסיס [[פצצת ביקוע גרעיני|פצצת האטום]].
*1931: **ציקלוטרון** - מופעל לראשונה [[מאיץ חלקיקים|מאיץ החלקיקים]] שמפותח על ידי ה[[מדען]] ה[[ארצות הברית|אמריקני]] [[ארנסט לורנס]]. המאיץ נעשה שימוש ב[[שדה מגנטי]] על מנת לגרום ל[[חלקיקים אלמנטריים|חלקיקים]] לנוע במסלולים מעגליים בהם מואצים החלקיקים על ידי [[שדה חשמלי]].
*1931: **דאוטריום** - [[איזוטופ]] ה[[מימן]], המשמש גם לתהליכים של [[היתוך גרעיני]], מתגלה על ידי [[הרולד יורי]] מ[[אוניברסיטת קולומביה]].
*1932 - **פוזיטרון** - הפוזיטרון - [[חלקיק יסודי]], ה[[אנטי-חלקיק]] של ה[[אלקטרון]] - מתגלה לראשונה בתצפית על ידי [[קארל דייוויד אנדרסון]] מ[[המכון הטכנולוגי של קליפורניה]].
*1932: **נייטרון** - ה[[פיזיקאי]] ה[[אנגליה|אנגלי]] [[ג'יימס צ'דוויק]] מגלה חלקיקים תת-[[אטום|אטומים]] חסרי [[מטען חשמלי]], אשר זוכים בהמשך לשם נייטרונים. צ'דוויק מקבל על תגלית זו, לאחר 3 שנים, [[פרס נובל לפיזיקה]].
*1937: **הביקוע הגרעיני** - ניסוי של המדענים ה[[גרמניה|גרמניים]] [[אוטו האן]] ו[[פריץ שטרסמן]], מגלה שבעת הפגזה של [[אורניום]] על ידי [[נייטרונים]] נוצר בו [[איזוטופ]] [[רדיואקטיביות|רדיואקטיבי]] של היסוד [[בריום]].
*1938: **מיקרוסקופ אלקטרונים** - לראשונה נבנה דגם יעיל של מיקרוסקופ, אשר מסוגל להגדיל עצמים קטנים במיוחד ב[[רזולוציה|כושר הפרדה]] גבוה על ידי שימוש ב[[אלקטרון|אלקטרונים]], כתחליף למקור [[אור]] ב[[מיקרוסקופ]]ים רגילים.

=== הישגים מדעיים נוספים ===
[[קובץ:Pluto concept.jpg|150px|ממוזער|גילוי כוכב הלכת הננסי [[פלוטו]]]]
* 1930: **גילוי פלוטו** - ב־[[18 בפברואר]] [[1930]], לאחר קרוב לשנה של חיפוש, מגלה [[קלייד טומבו]] את [[כוכב לכת ננסי|כוכב הלכת הננסי]] פלוטו, על סמך השוואת [[צילומים]] מ־[[23 בינואר|23]] ו־[[29 בינואר]]. לאחר שהמכון שהוביל טומבו משיג [[הוכחה|הוכחות]] נוספות שמדובר ב[[כוכב לכת]], הגילוי מתפרסם ברבים ב־[[13 במרץ]] 1930.
*1930: **בנק הדם** - נפתח לראשונה ב[[ברית המועצות]].
*1930: **פלנטריום אדלר** - ה[[פלנטריום]] הראשון שנבנה ב[[חצי הכדור המערבי]].
*1932: **ויטמינים** - [[ויטמין C]] מבודד לראשונה ב-[[4 באפריל]] [[1932]]. בשנת [[1934]] [[וולטר הוורת']] ואדמונד הירסט, [[כימאי]]ם [[הממלכה המאוחדת|בריטיים]], הם הראשונים שמייצרים ויטמין C באופן מלאכותי, ובשנה זו מתגלה גם [[ויטמין B6|ויטמין B<sub>6</sub>]], שמקבל את שמו בהמשך העשור. בשנת [[1939]] מתפרסם מחקר על גילוי [[ויטמין K]]. במהלך העשור מתקדמת גם היכולת להבין ולהפיק [[ויטמין D]].
*1933: **תורת ההסתברות מוכרת כאקסיומה** - ה[[מתמטיקאי]] ה[[ברית המועצות|רוסי]] [[אנדריי קולמוגורוב]] מבסס סופית את הבסיס ה[[אקסיומה|אקסיומטי]] של [[תורת ההסתברות]].
*1935: **סולם ריכטר** - [[סולם סייסמי#סולמות גודל|סולם מדידה]] לעוצמתה של [[רעידת אדמה]], מפותח על ידי ה[[גאולוג]]ים [[צ'ארלס ריכטר]] ובֶּנוֹ גוטנברג מ[[המכון הטכנולוגי של קליפורניה]] ("קאלטק").
*1937: **נוזל-על** - מתגלה [[מצב צבירה|מצב הצבירה]] המתאר נוזל שמאופיין בהיעדרות מוחלטת של [[צמיגות]]. כלומר, אם יוּנח בלולאה סגורה - יוכל לזרום עד אין סוף - בגלל היעדר [[חיכוך]] בין [[חלקיק]]י ה[[חומר]].
*1938: **ביולוגיה מולקולרית** - תחילתו של ענף ה[[ביולוגיה]] המתמקד ב[[מחקר]] המישור ה[[מולקולה|מולקולרי]].
*1938: **טפלון** - מתגלה הטפלון, המתאפיין ברמת [[חיכוך]] נמוכה במיוחד, אשר משמש בהמשך לציפוי [[מחבת]]ות, [[קליע]]י [[רובה]] ועוד. השימוש הראשון בטפלון נעשה במסגרת [[פרויקט מנהטן]].
*1939: **פרנציום** - מתגלה ה[[יסוד]] ממשפחת ה[[מתכת אלקלית|מתכות האלקליות]], ש[[סמל כימי|סמלו הכימי]] Fr ו[[מספר אטומי|מספרו האטומי]] 87.
***סולפונאמיד** - לאורך העשור מתרחשות מספר פריצות דרך המובילות לראשונה ליצירת חומרים אפקטיביים לקטילת [[חיידקים]].
***חיסון** - פריצות דרך מדעיות וטכנולוגיות לאורך העשור סוללות את הדרך ליצירה מרובה של חיסונים נגד מגוון מחלות בעשורים הבאים.


==תרבות פופולרית==
=== ספרות ===
***ספרים בולטים שרואים אור לראשונה בעשור זה**: [[הנץ ממלטה (ספר)|הנץ ממלטה]] (1930), [[עולם חדש מופלא]] (1932), [[חלף עם הרוח (ספר)|חלף עם הרוח]] (1936), [[ים המוות (ספר)|ים המוות]] (1936), [[ההוביט]] (1937), [[מען לא ידוע]] (1938).
*1934: **העדשאי** - סדרת הספרים מהווה את ה[[אנתולוגיה]] הראשונה בסוגת ה[[מדע בדיוני|מדע הבדיוני]] שנכתבת כסדרה, ומציגה רעיונות רבים הנחשבים חדשניים ופורצי דרך לתקופה. סדרה זו מגדירה, בדיעבד, [[סוגה|ז'אנר]] שלם.
*1939: **ספרי כיס** - בשנה זו מתפתח מודל [[שיווק]]י בעיקרו של [[ספר]]ים זולים להפצה, אשר גורמת למהפכה בזמינותם של ספרות פופולרית לקהל הרחב, במיוחד מחוץ לערים הגדולות, כאשר ספרים מתחילים להימכר במגוון חנויות אשר אינן מתמחות בהכרח בספרים.
***קומיקס** - עשור זה נחשב לעיתים כתור הזהב של הקומיקס, ובשנים אלו מתעצבים בבסיס הסוגה כמה מהמאפיינים אשר הופכים למזוהים איתה ביותר. חוברות/רצועות קומיקס בולטות שמופיעות לראשונה בעשור זה: [[דיק טרייסי]] (1931), [[פלאש גורדון]] (1934), [[הפנטום]]  (1936), [[סופרמן]] (1938), [[באטמן]] (1939).
***ספרות זולה** - עשור זה נמצא בעיצומה של תקופה הנחשבת לתור הזהב של הספרות הזולה, שזכתה לפופולריות רבה, ולתחרות רבה מעלייתם של חוברות ה[[קומיקס]].
***אינקלינגס** - בעשור זה מוקמת [[חבורה ספרותית|קבוצת הדיון הספרותית]] ב[[אוניברסיטת אוקספורד]], [[אנגליה]]. חברי האינקלינגס, בהם כמה מהסופרים המייסדים של [[סוגה|סוגת]] ה[[פנטזיה]] כמו [[ג'ון רונלד רעואל טולקין|ג'.ר.ר. טולקין]] או [[ק.ס. לואיס]].


=== מוזיקה ===
[[קובץ:Flying_Pan_prototype_(1931)_using_one-piece_maple.jpg|140px|ממוזער|ב-1931 יוצאת לשווקים הגיטרה החשמלית המסחרית הראשונה]]
* 1930 - **ג'ומבוש** - [[כלי מיתר|כלי המיתר]] ה[[טורקיה|טורקי]] מומצא ב[[איסטנבול|איסנטבול]], ומשתלב ב[[מוזיקה עממית]] ב[[המזרח התיכון|מזרח התיכון]] וב[[חבל הבלקן|בלקן]].
*1931: **גיטרה חשמלית** - יוצאת לשווקים הגיטרה החשמלית המסחרית הראשונה אשר פותחה על ידי [[אדולף ריקנבאקר]] (Adolph Rickenbacher) ו[[ג'ורג' ביצ'אם]] (Beauchamp) וכונתה '[[Frying pan (גיטרה חשמלית)|המחבת]]'  (The Frying Pan) על שום צורתה. הגיטרות החשמלית הראשונה הייתה למעשה [[גיטרה אקוסטית]] (בעלות תיבת תהודה ומיתרי מתכת), אשר לה חוברו "[[פיקאפ (מוזיקה)|פיקאפ]]ים" (מיקרופונים שקולטים את [[תדירות]] המיתר באמצעות שדה מגנטי) כאשר התעורר הצורך בעוצמות קול גבוהות יותר, כדי להשתלב בלהקות ה[[ביג בנד]] הנפוצות בתקופה זו.
*1935: **עידן הסווינג** - כינוי לתקופה שנמשכת כעשר שנים, ובמהלכה סגנון ה[[סווינג]] פופולרי במיוחד. התופעה של השפעה מערבית בגרמניה בשנים אלו באה לידי ביטוי במוזיקת הסווינג בקרב תנועה חברתית שכונתה "[[נערי הסווינג|נערי סווינג]]".
*1938: **פרי מוזר** - שיר אייקוני שמוקלט על ידי [[בילי הולידיי]], ונכתב על ידי [[אייבל מאירופול]], וחושף את תופעת ה[[לינץ']] ב[[שחורים]] ב[[ארצות הברית]].
***הרחבת המיינסטרים** - לאורך העשור [[סוגה מוזיקלית|סגנונות מוזיקליים]] שונים, אשר קודם לכן נמצאים בשוליים, מוצאים את פריצת הדרך שלהם אל ה[[מיינסטרים]]. בין הסגנונות אשר 'פורצים' בעשור זה נמצאים: [[בוגי ווגי]] (תת-סגנון של [[בלוז]]), [[ביג בנד]] (תת-סגנון של [[ג'אז]]), [[סמבה]] (שהייתה קודם לכן מזוהה עם [[המעמד הנמוך]] ב[[ברזיל]]), [[מוזיקת קליפסו|קליפסו]].

=== קולנוע ===
עשור זה נחשב לחלק מ[[קולנוע אמריקאי#עידן הזהב של הוליווד|עידן הזהב של הוליווד]], שבשנים אלו מתפקדת בתור מרכז [[מפיק (קולנוע וטלוויזיה)|הפקת]] ה[[קולנוע]] של [[ארצות הברית]] בפרט ושל העולם בכלל. למרות [[השפל הגדול|המשבר הכלכלי]], נהרו תושבים בהמוניהם לצפות ב[[סרט קולנוע|סרטי קולנוע]] על בסיס שבועי.
***זוכי האוסקר:** [[סימרון]] (1930/1931), [[גרנד הוטל]] (1931/1932), [[תהלוכה (סרט)|תהלוכה]] (1932/1933), [[זה קרה לילה אחד]] (1934), [[המרד על הבאונטי (סרט)|המרד על הבאונטי]] (1935), [[זיגפלד הגדול]] (1936), [[חייו של אמיל זולא]] (1937), [[הן לא תקחהו עמך]] (1938), [[חלף עם הרוח (סרט)|חלף עם הרוח]] (1939).
***סרטים בולטים נוספים שיוצאים לאקרנים בעשור זה**: [[M (סרט)|M]] (1933), [[קינג קונג (סרט, 1933)|קינג קונג]] (1933), [[הקוסם מארץ עוץ (סרט)|הקוסם מארץ עוץ]] (1939), [[חלף עם הרוח (סרט)|חלף עם הרוח]] (1939).
***דמויות מצוירות בולטות שמופיעות לראשונה באקרנים**: [[גופי (דמות דיסני)|גופי]] (1932), [[פופאי המלח]] (1932), [[דונלד דאק]] (1934).
*1933: **דרייב אין** - קולנוע הדרייב-אין הראשון נפתח בקמדן, [[ניו ג'רזי]].
*1936: **זמנים מודרניים** - [[סרט אילם|סרטו האילם]] האחרון של [[צ'ארלי צ'פלין]] יוצא לאקרנים ב-5 בפברואר 1936.
*1937: **שלגיה ושבעת הגמדים** - סרט ה[[אנימציה]] של [[אולפני וולט דיסני]] הוא הראשון באורך מלא ב[[היסטוריה של הקולנוע|היסטורית הקולנוע]], והראשון שמופק בצבע מלא.
*1939: **הקוסם מארץ עוץ** - [[סרט מוזיקלי|הסרט המוזיקלי]] שיוצא ב-25 באוגוסט 1939 נותר עד למאה ה-21 העיבוד הקולנועי הנודע ביותר והמצליח ביותר של ספר הילדים "[[הקוסם מארץ עוץ]]" מ-1900. הסרט בלט במיוחד בשל השימוש בטכנולוגיית [[טכניקולור]].
***עלייתו של הסרט המדבר** - עשור זה מהווה נקודת מפנה ב[[תולדות הקולנוע]], בין ה[[ראינוע]], לבין הסרט המדבר.

<gallery widths="190" perrow="5">
קובץ:TempsModernesTrailer2.jpg|[[צ'ארלי צ'פלין]] בסצנה מתוך הסרט **"זמנים מודרניים"** (1936)
קובץ:Judy Garland in The Wizard of Oz trailer 2.jpg|[[ג'ודי גארלנד]] בסצנה מתוך הסרט **"הקוסם מארץ עוץ"** (1939)
</gallery>


=== רדיו ===
[[קובץ:Welles-Radio-Studio-1938.jpg|150px|ממוזער|ב-30 באוקטובר 1938 אורסון ולס משדר את תסכית הרדיו "[[מלחמת העולמות]]" על פלישת חוצנים ממאדים לכדור הארץ, וגורם להיסטריה המונית.]]
***עליית הרדיו** - בעשור זה ה[[רדיו]] הופך לאמצעי ה[[תקשורת]] העיקרי.
*1930: **שידור הופעה חיה** - [[התזמורת הפילהרמונית של ניו יורק]] מופיעה לראשונה בשידור רדיו [[שידור חי|חי]] ששודר בכל רחבי [[ארצות הברית]].
* 1938: **מלחמת העולמות** - [[אורסון ולס]] משדר ב-30 באוקטובר 1938 את [[תסכית]] הרדיו "מלחמת העולמות" על פלישת [[חוצנים]] מ[[מאדים]] ל[[כדור הארץ]], וגורם להיסטריה המונית.

=== ספורט ===
* 1930: **אליפות העולם בהוקי קרח** - מתקיימת לראשונה כאירוע נפרד.
*1930: **מונדיאל 1930** - המונדיאל הראשון אי פעם נערך ב[[אורוגוואי]]. זוכת המונדיאל: [[נבחרת אורוגוואי בכדורגל|נבחרת אורוגוואי]].
*1934: **מונדיאל 1934** - נערך ב[[איטליה]]. זוכת המונדיאל: [[נבחרת איטליה בכדורגל|נבחרת איטליה]].
*1935: **וואלטה אספניה** - נערך לראשונה [[מרוץ אופניים|מרוץ האופניים]] הבינלאומי.
*1936: **אולימפיאדת ברלין** - [[ג'סי אוונס]] הוא ה[[אתלטיקה|אתלט]] הראשון בהיסטוריה שזוכה ב-4 [[מדליית זהב|מדליות זהב]] ב[[אולימפיאדה]] אחת וה[[קפיצה לרוחק|קופץ לרוחק]] הראשון שקופץ למרחק של מעל 8 מטר (8.13 מטר). אוונס מחזיק ב[[שיא עולם|שיא העולמי]] למשך 25 שנים.
*1938: **מונדיאל 1938** - נערך ב[[צרפת]]. זוכת המונדיאל: [[נבחרת איטליה בכדורגל|נבחרת איטליה]].



===אדריכלות===

* 1930: **סוף תקופת המודרניזם הקטלאני** - השלמת בנייתו של ה[[אוספיטל דה סנט פאו]] מהווה מעין אקורד סיום לאדריכלות ה[[קטלוניה|קטלאנית]] הפופולרית, שהחלה להיות פופולרית עוד ב[[שנות ה-80 של המאה ה-19]].
*1930: **וול סטריט 40** - הבניין, המוכר גם כ"בניין טראמפ", נבנה לגובה של 282.6 [[מטר]]ים, ומחזיק בתואר "הבניין הגבוה ביותר בעולם" למשך חודש אחד.
*1930: **בניין קרייזלר** - [[גורד שחקים|גורד השחקים]] שנבנה ב[[מנהטן]], [[ניו יורק]], מתנשא לגובה 319 מטרים והוא בעל 77 קומות. בזכות כך, מחזיק הבניין בתואר "הבניין הגבוה ביותר בעולם" למשך 11 חודשים.
*1931: **בניין אמפייר סטייט** - נפתח באופן רשמי, ומוכר כבניין הגבוה בעולם. גובהו 381 [[מטר]]ים (443.2 מטרים עם התורן בראשו). בניין אמפייר סטייט החזיק בתואר "הבניין הגבוה ביותר בעולם" במשך 39 שנים עד הנחת הקורה האחרונה (Topping Out) במגדל הצפוני של [[מרכז הסחר העולמי]] ב-1970.
*1931: **פסל ישו הגואל** - נבנה הפסל שהופך לאחד מסמליה המוכרים של [[ברזיל]], ושעתיד להיבחר כאחד מ[[שבעת פלאי תבל החדשים]].
*1933: **הסגנון הבינלאומי בארצות הברית** - אדריכלות [[הסגנון הבינלאומי]] תופסת תאוצה ב[[ארצות הברית]] בעיקר לאחר הגירת אדריכלי ה[[באוהאוס]] אליה החל משנת 1933.
*1936: **סכר הובר** - [[סכר]] שמוקם ב[[הקניון השחור של הקולורדו|קניון השחור]] על [[קולורדו (נהר)|נהר הקולורדו]] בארצות הברית ליד [[לאס וגאס]], [[נבדה]] וגובל במדינת [[אריזונה]]. הסכר נחשב לאחד מציוני-הדרך ה[[הנדסה|הנדסים]] וה[[לאום|לאומיים]] של ארצות הברית.
*1937: **גשר שער הזהב** - הגשר, שיוכרז בהמשך המאה ה-20, כאחד מפלאי העולם המודרניים על ידי [[האגודה האמריקאית של מהנדסים אזרחיים]], נבנה במטרה לחבר בין העיר [[סן פרנסיסקו]] לבין מחוז מרין.
***קלסיציזם סטליניסטי** - סגנון [[אדריכלות]] שמתפתח ב[[ברית המועצות]] בעשור זה, תחת השפעתו של [[יוסיף סטלין]], במטרה לשדר באמצעות האדריכלות את עוצמתה של המעצמה הצעירה.



=== מגמות אופנה ===


<gallery widths="190" perrow="5">
File:1930s fashions (cropped).jpg|אופנה טיפוסית בשנות השלושים
File:Walt Disney NYWTS.jpg|אופנה טיפוסית בשנות השלושים ([[וולט דיסני]])
File:Gloria Swanson in Los Angeles, Calif, 1937.jpg|אופנה טיפוסית בשנות השלושים ([[גלוריה סוונסון]])
</gallery>

=== שונות ===
* **משחקים בולטים שמופיעים לראשונה:** [[מונופול (משחק לוח)|מונופול]] (1935), [[שבץ נא]] (1938).
*1930: **לוני טונס** - [[סדרת טלוויזיה|סדרת]] ה[[אנימציה]] מופקת לראשונה.
*1933: **כוח באמצעות שמחה** - מוקם גוף ממשלתי גדול לתרבות ה[[פנאי]] ב[[גרמניה הנאצית]], שמטרתו לספק פעילויות פנאי במחירים נמוכים - כמו קונצרטים, טיולים וחופשות - כדי לצמצם את פער ה[[מעמד חברתי|מעמדות]] בכך שפעילויות פנאי "[[בורגנות|בורגניות]]" יהפכו לזמינות עבור ההמונים.
***אסכולת פריז** - שנות הזוהר אומנותי של [[פריז]] מסתיימים בהדרגה על רקע התעצמותה של [[מלחמת העולם השנייה]].
***אר דקו** - בתחום האמנות, ממשיך להתפתח סגנון האר דקו, ובתוכו סגנון ה[[סטרים ליין]].
***טיסנאות** - שנות השיא של התחביב בו בונים [[מערכת מודל|דגמים]] מוקטנים של [[מטוס]]ים.
***דראג** - לאורך העשור מתחילות להופיע אופנות שונות בתחום הבידור והפנאי שמגיעות מתוך [[קהילת הלהט"ב|קהילות להט"ב]] ב[[ארצות הברית]], שבשלב זה עליהן לפעול רחוק מעיני החוק, שמגדיר [[הומוסקסואליות]] כ[[עבירה]]. אופנות בידור כמו תרבות הדראג מתחילות להתגבש בעשור זה.


==אישים בולטים==
===מנהיגי עולם בולטים===
**מנהיגי עולם שנכללו במהלך העשור בצמרת רשימת אנשי השנה של המגזין "טיים"**:
* **פייר לאוואל** (1931) - נבחר לאיש השנה משום שבאותה השנה נבחר לראשות [[ממשלת צרפת]]. לאוואל היה פופולרי בעיתונות האמריקאית באותה העת בשל התנגדותו להקפאה זמנית של תשלומי החוב של מלחמת העולם הראשונה. כותרת השבועון הייתה "במרצו ובאנרגיה שלו החזיר לאוואל את צרפת למרכז הזירה הבינלאומית".
* **פרנקלין דלאנו רוזוולט** (1932) - נבחר לאיש השנה משום שבאותה השנה רוזוולט נבחר לנשיאות ארצות הברית.
* **פרנקלין דלאנו רוזוולט** (1934) - [[נשיא ארצות הברית]] מ-1933 עד 1945. נבחר לאיש השנה משום שבאותה השנה הוביל את רפורמות ה[[ניו דיל]] כתגובה לשפל הגדול.
* **היילה סלאסי** (1935) - נבחר לאיש השנה משום שבאותה השנה כיהן כקיסר אתיופיה כאשר כוחות איטלקים פלשו לאתיופיה והחלה [[המלחמה האיטלקית-אתיופית השנייה]].
* **צ'יאנג קאי שק** (1937) - נבחר לאיש השנה משום שבאותה השנה כיהן כראש ממשלת [[טאיוואן]] עם פרוץ [[מלחמת סין–יפן השנייה]].
* **אדולף היטלר** (1938) - נבחר לאיש השנה משום שבאותה השנה כיהן כקנצלר גרמניה ופיקח על [[אנשלוס|סיפוחה של אוסטריה לרייך השלישי]], סיפוח [[חבל הסודטים]] לרייך השלישי, ועל [[ועידת מינכן]].
* **יוסיף סטלין** (1939) - נבחר לאיש השנה משום שבאותה השנה כיהן כשליט ברית המועצות ופיקח על חתימת [[הסכם ריבנטרופ–מולוטוב|הסכם אי-התקפה בין ברית המועצות לגרמניה הנאצית]] לפני ש[[פלישת גרמניה הנאצית לפולין|ברית המועצות פלשה יחד עם גרמניה הנאצית לפולין]].

<gallery widths="125px" heights="125px" perrow="3">
File:Bundesarchiv Bild 183-S33882, Adolf Hitler (cropped2).jpg| [[אדולף היטלר]]
File:Stalin in 1936 (cropped).jpg| [[יוסיף סטלין]]
File:FDR in 1933.jpg| [[פרנקלין דלאנו רוזוולט]]
File:Pierre Laval a Meurisse 1931.jpg| [[פייר לאוואל]]
File:Selassie restored.jpg| [[היילה סלאסי]]
File:Chiang Kai shek in 1936 (cropped).jpg| [[צ'יאנג קאי שק]]
</gallery>

===שחקנים / אנשי בידור ===

<gallery widths="190" perrow="5">
קובץ:Laurel & Hardy in Flying Deuces 1 edited.png|[[לורל והארדי]], מתוך סרטם "The Flying Deuces" (1939)
קובץ:Shirleytemple young.jpg|[[שירלי טמפל]], 1933
קובץ:Marlene Dietrich in Shanghai Express (1932) by Don English.png|[[מרלן דיטריך]], 1932
קובץ:Gable-Leigh GWTW-b.jpg|תמונה של [[ויוויאן לי]] ו[[קלארק גייבל]] מתוך הסרט "[[חלף עם הרוח (סרט)|חלף עם הרוח]]", 1939
</gallery>




===יוצרי סרטים===

[[קובץ:Walt_Disney_Snow_white_1937_trailer_screenshot_(13).jpg|200px|ממוזער|[[וולט דיסני]], 1937]]
*וולט דיסני
*[[אלפרד היצ'קוק]]
*[[פריץ לאנג]]
*[[ג'ון פורד]]
*[[ססיל ב. דה-מיל]]
*[[פרנק קפרה]]
*[[ז'אן רנואר]]
*[[ארנסט לוביטש]]
*[[ויליאם ויילר]]
*[[הווארד הוקס]]
*[[ויקטור פלמינג]]
*[[ג'ורג' קיוקור]]
*[[מייקל קורטיז]]
*[[יוזף פון שטרנברג]]



=== מדענים ===

=== סופרים ===


===ספורטאים===



=== אמנים משפיעים ===
[[קובץ:Dali Harcourt 1936.jpg|ממוזער|190px|[[סלבדור דאלי]]]]

==== ציירים ופסלים בולטים ====


==== צלמים בולטים ====
* [[מאן ריי]]
* [[דורותיאה לאנג]]
* [[אנסל אדמס]]
* [[לואיס היין]]
* [[ווקר אוונס]]
* [[אדוארד וסטון]]
* [[אדוארד סטייכן]]
* [[גורדון פארקס]]
* [[קארל ואן וכטן]]
* [[מרגרט ברק-וייט]]

=== פושעים ===
[[קובץ:AlCaponemugshotCPD.jpg|ממוזער|אל קפונה, 1931]]
פושעים בולטים של תקופת השפל הגדול:
* [[אל קפונה]]
* [[בוני וקלייד]]
* [[ג'ון דילינג'ר]]
* [[בייבי פייס נלסון]]
* [[משין גאן קלי]]
* [[אמא בארקר]]


== אירועים משמעותיים בתנועה הציונית ==

* 5 בינואר 1930: **מפא"י** – המפלגה מוקמת על ידי איחוד התנועות [[אחדות העבודה]] ו[[הפועל הצעיר]].
*20 באוקטובר 1930: **הספר הלבן השני** – ה[[מסמך]] ה[[בריטניה|בריטי]] מצהיר, בין השאר, על צמצום [[עלייה לארץ ישראל|העלייה היהודית לארץ ישראל]], ועל הגבלת מכירת קרקע ל[[יהודים]] ב[[ישראל]].
* 10 באפריל 1931: **האצ"ל** – הארגון נוסד ב[[ירושלים]] על ידי פורשים מ"[[ההגנה]]", בראשות [[אברהם תהומי]], בדרישה לפעולה נחרצת נגד התוקפנות הערבית.
* 28 במרץ 1932: **המכביה** – מתקיימת [[המכביה הראשונה|לראשונה]] בהשתתפות 390 ספורטאים מ-27 מדינות.
* 30 בינואר 1933: **עליית הנוער** – נוסדת התנועת להעלאת ילדים [[יהודים]] ארצה, ולהכשירם לעבודה חקלאית.
* 16 ביוני 1933: **רצח ארלוזורוב** – [[חיים ארלוזורוב]], ממנהיגי [[היישוב]] וראש [[המחלקה המדינית של הסוכנות היהודית]], נרצח ב[[חוף תל אביב]]. מבלי שידועה זהות הרוצח, הרצח מעורר האשמות בין מחנות שונים הפועלים בארץ ישראל תחת ה[[המנדט הבריטי על ארץ ישראל|מנדט הבריטי]].
* 29 בספטמבר 1933: **דגל עברי** – מונף לראשונה ב[[העת החדשה|עת החדשה]], בידי [[רב-חובל|רב החובל]] ה[[ארצישראלי]] [[אריה גרבנוב]] על [[אונייה|אונייתו]], אוניית [[צי עברי|הצי העברי]] הראשונה "[[עמנואל (אונייה)|עמנואל]]".
*1933: **תוכנית קימברלי** – תחילת הדיונים בעניין תוכנית קימברלי - יוזמה ל[[התיישבות]] מסיבית של [[יהודי]]ם ב[[קימברלי (אוסטרליה)|חבל קימברלי]], שבצפון מדינת [[מערב אוסטרליה]] ב[[אוסטרליה]].
* אפריל 1936 עד אוגוסט 1939: **המרד הערבי הגדול** – במהלך המרד נהרגים למעלה מ-400 [[יהודים]], כ-200 [[בריטים]] וכ-5,000 [[ערבים]], רובם במסגרת חיסולי חשבונות ותקיפת מתנגדים. מספר קהילות יהודיות או יישובים קטנים נחרבים, גולים או מפונים, בעיקר באזורי ספר ובערים עתיקות, בעקבות ההתקפות עליהן.
* 1937-1938: בעקבות המרד הערבי, ועדות חקירה בריטיות כ[[ועדת פיל|**וועדת פיל**]] ו**ועדת וודהד** ממליצות לראשונה על חלוקת ארץ ישראל המערבית למדינה יהודית וערבית.
* 17 במאי 1939: **הספר הלבן ה-3''' – פרסום המסמך הבריטי ובו הגבלות חמורות על היישוב היהודי בארץ ישראל, וייעוד הארץ למדינה אחת דו-לאומית, בה יהיה רוב ערבי.


File:Irgun.svg|ארגון האצ"ל נוסד ב-1931
File:Emanuel.jpg|הספינה עמנואל ודגל הצי העברי הראשון, 1934
File:PikiWiki_Israel_297_Kibutz_Gan-Shmuel_sk1-_38_גן-שמואל_-_אש_בשדות_1936-9.jpg|ממוזער|אש בשדות גן-שמואל במאורעות המרד הערבי הגדול
File:WhitePaper1939Poster.jpg|ממוזער|כרזת מחאה של היישוב היהודי נגד הספר הלבן ה-3


## קישורים חיצוניים

* 

## הערות שוליים

*
קטגוריה:בין שתי מלחמות העולם
03